open-index/open-wikipedia-markdown huggingface dataset:
柳州市

**柳州市**，隸廣西壯族自治區。唐天寶中曾改龍城郡，又傳南朝梁時江見八龍，故別號「龍城」。其地三江四合，抱城如壺，亦稱「壺城」。今轄五區、三縣、二民族自治縣。廣袤一萬八千六百平方公里，丁口四百一十餘萬；其中市區廣袤三千五百餘平方公里，丁口逾二百萬。斯地乃華南工商重鎮，素有「桂中商埠」之譽；復為西南交通之衝，湘桂、黔桂、焦柳諸鐵道交絡於此。

境內多種雜居，凡三十餘族。建民族自治縣有二：曰三江侗族自治縣，曰融水苗族自治縣。三江轄同樂苗族鄉、高基瑤族鄉；融水轄同練瑤族鄉、滾貝侗族鄉；復有柳城縣古砦仫佬族鄉，共計五自治鄉。計壯、苗、侗、瑤、回、仫佬諸族，丁口與漢人相埒。壯人多聚於柳江、柳城、融安、鹿寨；苗、侗、瑤三族多散處融水、三江；仫佬族多居市區及柳江、柳城；回民則多聚市區與鹿寨。

民間多操柳州話，音屬西南官話；庠序教化，則以普通話為準。鄉野亦多通壯語，然識其文者蓋寡。又柳州鐵路局職工，語音自成一格，介乎桂柳話與普通話之間，俗謂之「鐵路語」。
## 沿革

古為百越地。秦屬桂林郡。漢屬鬱林郡，東漢因之。三國吳析桂林郡置馬平郡，晉、宋因之。南朝梁大同中，兼置龍州，治龍江南岸。隋開皇十二年，廢郡，徙州治江北，尋廢州，改置象州，治馬平縣；大業初，州廢，仍屬始安郡。唐武德四年，置昆州，尋改南昆州；貞觀八年，以其地當柳宿，改名柳州；天寶元年，改龍城郡；乾元元年，復曰柳州；光化三年，隸湖南。五代漢乾祐三年，為南漢所取，仍曰柳州。宋因之，亦曰龍城郡，初治馬平，咸淳中徙治柳城縣龍江之北。元至元十三年，置安撫司；十六年，改柳州路。明初改柳州府，領州二、縣十，清因之。共和國立，改為地級市。
## 它典
*柳州市政府
分類:廣西壯族自治區區劃
尺規作圖

**尺規作圖**，源於古希臘之命題，謂於有限步中，以直尺與規作一圖也。

## 公則
此謂**直尺**與**規**，非實存之物也，蓋抽象之名也，為理想之物。
:一、凡**直尺**者，無刻度之尺也，亦不可刻記；僅有一側可用，然其長之無窮。**可過二定點作一線**
:二、凡**規**者，圓規也，其開合亦無窮也。**可以一定點為心，一長為徑作圓**

## 古希臘三難題
自古希臘傳以難解之題也，多人欲解之而不得，然後有人證此三者於歐氏幾何中不得解也。
*化圓為方
:給定一圓，作一方形與圓等積。
*三等分角
:給定一角，三等分之。
*倍立方積
:給定一正方體，倍其體積。

## 延伸
### 圓規作圖
捨直尺，僅以規作圖也。

一六七二年，佐治·莫爾證：「使『作直線』解以『作直線上任二點』，則凡尺規作圖能作之圖，獨以規亦可作」，蓋此法不可作直線之故也。

### 直尺作圖
捨規，僅以直尺作圖也。
單以直尺不可盡作尺規可作之圖也。若輔以任一圓與其心，則亦可盡也。
### 生鏽圓規
以直尺與開而不可更其徑之規作圖也，取其生鏽而不可開合之意。
平行

**平行**者，同面二線而不相交也。換言之，二線斜率同也。惟異面而不相交者，不謂平行，乃稱**歪斜**。
都樂岩

都樂岩，石洞名，為柳州一景緻，位柳州市南都樂村旁山腹。方二十公里，含溪一，湖四，山峰十二，岩窟四十六，綠地二千畝，及眾碑林。

一九七三年，岩洞始為人所探。官府乃斥款圍建之。翌年解禁。越二年，格致家細考其洞，得智人股骨、乳牙及野豬、熊羆、狼、馬、鹿之化石，乃推證古有人類生息於茲。又化石經中國科學院鑒定，為五萬年前現生種，故有大裨益於考古。今陳於洞外館中。

岩窟寬闊，各洞相連，其中乳石比比，若筍若柱，如幔如花，似飛禽走獸，類大宇殿閣。形象萬千，令人嘖嘖。盤龍、通天、水雲三洞，配以彩燈，光影交錯，五彩斑斕，庶能媲美於桂林蘆笛岩與南寧伊嶺岩。山下道旁石壁，刻“天下都樂”四字，為藝術家趙丹於一九七八年遊洞所書。
中國茉莉花革命

**中國茉莉花革命**，示威之事，市民集而散步於鬧市或廣場，以倡變革。各地有之，本始於二千零一十一年二月二十日，後則恒在每週日午後二時。

雖號革命，其實非然。本旨在廢一黨專政，所由者無非集會圍觀之屬。蓋事繼突尼斯茉莉花革命之後，則借以稱之。官方多於會時遣駐警察便衣，以驅觀眾而杜聚會。且一度拿捕在會市民，又拘禁外邦記者，以免周知。

突尼斯生變，革命起，號茉莉花，總統阿里遁走沙特。大陸些許人士，感而思變，欲傚以生事。二月十七日，推特匿名帳戶宣機會之時期。十九日晨，宣知處所，此首次集會也。之後數次，皆借網絡使遍知。

其事有章有則。號求公正正義，保護私產，司法獨立；廢一黨當政，行政改；開禁言論，倡民主自由。其則曰，唯至於所定處，遠觀默隨，順勢而為，勇申己所欲籲者。又曰，參與者務相助，若遇阻，務必容忍。至第四五次，又追曰，官員需公示財產，需明示稅收之所用。需釋放異見人士，治腐敗，軍隊中立，多黨參政，立聯邦諸事。
程長庚

**程長庚**，字**玉山**，安徽灊山伶人也，嘉慶十六年生，享譽咸同間，時謂「**伶聖**」。

長庚既以善皮黃名於京師，三慶班乃延之主班事。班人呼主者為老班，長庚名德才藝，並時無兩。京師伶界，設機關於岳忠武廟，謂之精忠廟會，有公守條件，違者議罰，例以老成人掌之。長庚為眾所仰，掌之終身，人皆呼以大老班，亦以此故。士大夫雅好其劇，更貴其品，故亦以人之呼之者相呼矣。

長庚專唱生戲，聲調絕高。其時純用徽音，花腔尚少，登臺一奏，響徹雲霄。雖無花腔，而充耳饜心，必人人如其意而去，轉覺花腔拗折為可厭。其唱以慢板二黃為最勝。生平不喜唱《二進宮》，最得意者為《樊城》、《長亭》、《昭關》、《魚藏劍》數戲。又善唱紅凈，若《戰長沙》、《華容道》之類，均極出名，尤以《昭關》一劇為最工。後人併力為之，終不能至，故此劇幾虛懸一格，成為皮黃中之陽春白雪。長庚本工崑曲，故於唱法字法，講求絕精，人皆奉之為圭臬。

長庚日課甚嚴，其在中年，到班時刻，不差寸晷。每張報將演某劇，至期，風雨必演。日取車資，不過京錢四十千而止。

長庚唱不擇人，調可任意高下，必就人之所能。而每一發聲，則與之配戲者，往往自忘其所演，專注耳以盡其妙，臺下人笑之，不覺也。傳者謂當演《草船借箭》時，樂工或停奏癡聽，忘其所以，固無論其他矣。

長庚晚歲上臺，須人扶挽，而喉音仍清亮如昔。一日，演《天水關》，唱「先帝爺白帝城」句時，適嗽，白字音彷彿拍字。次日，都人轟傳其又出新聲，凡唱此戲者，莫不效之。

有以長庚晚年登臺而諷之曰：「君衣食豐足，何尚樂此不疲？」則曰：「某自入主三慶以來，於茲數十年，支持至今，亦非易易。且同人依某為生活者，正不乏人，三慶散，則此輩謀食艱難矣。」及楊月樓入京，見之，歎曰：「此子足繼吾主三慶。」極力羅致之，卒以三慶屬月樓，謂之曰：「汝必始終其事，以竟吾老，庶不負吾賞識也。」故月樓亦終於三慶。月樓歿，諸伶復支持年餘，始解散。

長庚晚歲不常演唱，而三慶部人材寥落，故每日座客僅百餘人，班主至萬不得已時，走告之曰：「將斷炊矣，老班不出，如眾人何！」於是詔之曰：「明日帖某戲，後日帖某戲。」紅單一出，舉國若狂，園中至無立足地。然往往不唱，必為此者三四次，始一登臺。久之，群知其慣技，亦不上座，必三四次，方往觀。一日，又帖一戲。及到園，坐客仍百餘人，恚甚，自立臺上，顧坐客而言曰：「某雖薄有微名，每奏技，客必滿坐，然此輩不過慕程長庚三字名而來耳。若諸君之日必惠臨，方為吾之真知音者。今當竭盡微長，博諸君歡，以酬平日相知之雅。願演二戲，戲目並由諸公指定可也。」坐客因共商定二戲，長庚無難色。次日，凡有戲癖者知之，莫不懊喪萬狀。自後程又帖戲，群往聽，程仍不到。或到園，僅在簾內略一露面，及曲終，仍不見。蓋窺見人多，即曰：「此輩非真知戲者。」不顧而去。自此或唱或不唱，人無從測之。有時明知其不登臺，然仍不敢不往也。

梨園俗例，扮關羽者，塗面則不衣綠袍，衣綠袍則不塗面。而長庚獨不然，以胭脂勻面，出場時，自具一種威武嚴肅之概，不似近人所演之桀驁也。

長庚晚歲頗擁巨貲，一日，忽析產為二，以一與長子，命其攜眷出京，寄籍於正定，事耕讀；次子居京，仍習梨園業。人問其故，則曰：「余家世本清白，以貧故，執此賤業。近幸略有積蓄，子孫有噉飯處，不可不還吾本來面目，以繼書香也。惟余去都，無人不知，若後人盡使讀書，設能上進，人反易於覺察，是求榮反辱矣。今使吾次子仍入伶界，庶不露痕跡。且伶雖賤業，余實由此起家，一旦背之，亦覺忘本。」光緒六年卒，年七十歲。

其後嗣亦多從藝，其孫已食廩餼，次子以無嗓音，為月樓鼓手。孫長兒為武生，執業於楊全之門，所演《八大鎚》、《探莊》諸戲絕佳，時年僅十六耳。

## 據
*《清稗類鈔》，清徐珂編撰。
柳州史

柳州今屬廣西，太古即有人生息。秦朝始建郡縣，至於有清。共和國改地級市。
## 遠古
皇古有古種曰柳江人生息焉。其种面廣鼻短，眶低寬，眉骨高聳，額與顱扁平，門齒舌面如鏟，身矮小。據考為蒙古種智人，屬舊石器時代末，去今世約四萬餘歲。其群之形態，為母系氏族。曉製作木棍石器，獵獸為生。居於柳江沿岸。新石器時代，去今六千餘年，有白蓮洞人，能製細石器，知用火，燒陶，裁獸皮為衣，亦曉漁獵。
## 夏商周秦
禹分九州，南劃荊揚，柳州尚在荊揚之外。及周，未立郡縣，屬藩服，貢周王。百越之西甌駱越二部，蕃衍於茲，後為秦軍所滅。秦置南海、桂林、象郡三郡，今柳州屬之。
## 漢
漢武帝元鼎六年，分九郡，柳州因屬鬱林郡，置潭中縣，縣在今駕鶴山旁，所轄之地大略如今。其民已識農耕，遍用鐵器。三國時，移為桂林郡。
## 隋唐
隋開皇十二年，改馬平縣，置象州治之，歷四十年。唐武德四年，置昆州，尋曰南昆州。貞觀八年，改曰柳州。元和十年，柳宗元出為柳州刺史，修文廟、辦學校、除巫覡、廢奴婢，功績赫赫，時人尊之曰柳柳州。武周時，嘗闢運河聯桂柳，通靈渠而入長江，河運益興。民三日为圩，日中为市，相與貿易。儒道並存，兼有巫神。
## 宋
## 元
元至元十三年，置安撫司。十六年，改柳州路總管府。戶一萬九千一百四十三，口三萬六百九十四。領縣三，柳城，馬平，洛容。
## 清
順治初，因明舊為府。雍正三年，升賓州為直隸州，以府屬之來賓、武宣、遷江、上林四縣隸之。十二年，降賓州隸思恩府，來賓還屬。廣百五十里，袤五百里。領州一，縣七。縣者馬平，雒容，羅城，柳城，懷遠，來賓，融水，象州也。

順治十三年，明將龍韜屯柳州，巡抚于時躍、定南王護衛李茹春、總兵溫如珍領兵攻之，韜敗，見斬於陣，餘部敗走三十餘里，遁去。康熙十七年，吳三桂將馬承蔭以柳州反清，簡親王濟度率兵討之，承蔭驅象陣迎戰，莽依圖軍以勁弩射之，象返奔，陣亂，鐵騎乘之，遂大敗，終降。承蔭降。道光年間，畫師張寶泛舟柳州，繪《龍城舊畫》，題曰，南郊外鯉魚崖在山半腰，拾級入洞，高低曲折，怪石玲瓏，四面環通，皆可遠眺，其奇更勝於桂林。
分類:中華史
平行公理

**平行公理**者，歐氏幾何中第五公理也。
## 述
角甲乙丙合角乙甲丁小于二直角者，則乙丙從丙直行引長必相交甲丁從丁直行引長。
## 史
公理五不比前四者，甚為冗長，不易見其明也。有泰西疇人指其不足為公理也，然嘗以首四公理證平行公理，皆不可得，更有證其不可由四公理得者。

後有捨平行公理而造新幾何者，概稱非歐幾何，射影幾何、雙曲幾何等皆如是。
## 等價命題
有疇人稱其可證平行公理者，蓋皆引與公理五等價之命題而不成。舉些許示之：
*過線外一點恰有一平行線
*有一三角形，其內角和為二直角
*凡三角形者，其內角和皆等
*有二三角形，相似而不全等
*凡三角形有外接圓
*一四邊形，其三內角為直角，則其第四角亦為直角
*有二線不相交而處處等距
*二線皆與另一線平行，則前二線相平行
鶴峰戊申

鶴峰戊申，字季尼，一字世靈，稱左京、和左治、彥一郎，號海西，又號皐舎、中橋，鶴峰氏，豊後人。

天明八年七月廿二日生於豐後臼杵。父宜綱，爲八坂神社神主。戊申修和學，倡新說。曰，古所謂倭國，如邪馬臺國等者，是即記紀所謂熊襲國也。而卑彌呼熊襲女酋也。而言此國元號殘存於《麗氣気記私抄》、《海東諸國記》、《如是院年代記》等之書，一一拾爲九州年號，撰《襲國僞僭考》。然此年號未曾見金石文，故今學者以爲後世之僞作，戊申之說不行。戊申約熊襲國稱襲國。安政六年八月廿四日卒於江門，享年七十有二。所著有《襲國僞僣考》、《金契木文字考》、《嘉永刪定神代文字考》、《天御柱考証》、《古義神代考》、《本教異聞》、《語學新書》、《臼杵小鑑》、《海防祕策乾卷》、《中將棊絹篩》等。
餘弦定理

**餘弦定理**者，三角學定理也。勾股定理乃其特。

## 義

視一三角，一邊長之冪等於餘二邊長之乘冪之和，復損所餘二界，乘之以二，復乘其夾角餘弦值之積。


數示茲列如下（先十天干，後十二地支，後六十四卦，有映者天干配地支也，如甲子、乙丑、丙寅、丁卯，遵此類推）：

題設：今有三角形，三邊各令為甲（邊a）、乙（邊b）、丙（邊c），所應三角為子（角A）、丑（角B）、寅（角C），據餘弦定理而有：
*冪甲（邊a之冪）之求：冪乙（邊b之冪）加冪丙（邊c之冪），損乙（邊b）丙（邊c）之積乘倍，復以角子（角A）之餘弦乘之。西方示之以a^2 = b^2 + c^2 -2bc \cos A。

依是理也，推而度得：
*冪乙（邊b之冪）之求：冪甲（邊a之冪）加冪丙（邊c之冪），損甲（邊a）丙（邊c）之積乘，復以二倍角丑（角B）之餘弦乘之。西方示之以b^2 = a^2 + c^2 -2ac \cos B。
*冪丙（邊c之冪）之求：冪甲（邊a之冪）加冪乙（邊b之冪），損甲（邊a）乙（邊b）之積乘，復以二倍角寅（角C）之餘弦乘之。西方示之以c^2 = a^2 + b^2 -2ab \cos C。


## 殊例

使其一角為直角者，是角餘弦之值乃零也（如\cos 90 ^{\circ} = 0）則餘c^2 = a^2 + b^2 -2ab \cos 90 ^{\circ}  = a^2 + b^2 ，即勾股也。

## 史
此定理自**[[歐幾里得]]**《幾何原本》即有之，其二邊之夾角或鈍角，或銳角，書中分此二命題而證之。

## 注
頂點

**頂點**者，有角於其上之點也。可稱其為一角之頂點，亦或一多邊形之頂點，又或者一多面體之頂點也。
梅涅勞斯定理

**梅涅勞斯定理**，簡稱**梅氏定理**或**孟氏定理**，幾何定理也，與塞瓦定理為對偶。以古希臘疇人梅涅勞斯（Menelaus）首證之。
__TOC__
定理曰：有三角形甲乙丙（ABC），一線分別截邊（或為引長其邊所得之線）乙丙、丙甲、甲乙於丁（D）、戊（E）、己（F）三點。則長乙丁除以長丁丙、長丙戊除以長戊甲、長甲己除以長己乙，三者之積為一。（\frac{BD}{DC} \cdot \frac{CE}{EA} \cdot \frac{AF}{FB}=1）

或可簡曰：有一線截一三角形之三邊，則其分點比依序相乘為一。
## 證明
其證明有多法，聊舉一以示之。

連線甲丁、丙己。

由共邊定理可知，長乙丁比於長丁丙，等乎三角形乙丁己與丙丁己積之比；（\frac{BD}{DC} =\frac）

同理亦有：
:長丙戊比於長戊甲，等乎三角形丙丁己與甲丁己積之比；（\frac{CE}{EA} =\frac）
:長甲己比於長己乙，等乎三角形甲丁己與乙丁己積之比。（\frac{AF}{FB} =\frac）

三式相乘即得證。

## 逆定理
逆之而亦為定理：有三角形甲乙丙，其邊（或為引長其邊所得之線）乙丙、丙甲、甲乙上各有點丁、戊、己，且長乙丁除以長丁丙、長丙戊除以長戊甲、長甲己除以長己乙，三者之積為一；又於丁、戊、己三點中，或無，或恰有二者，在三角形邊之中。則丁、戊、己三點共線。

## 備考
塞瓦定理

## 注
塞瓦定理

**塞瓦定理**，又譯為**西瓦定理**，幾何定理也，與梅涅勞斯定理為對偶。首證之者乃泰西義大利疇人**[[喬瓦尼‧塞瓦]]**（Giovanni Ceva）。
__TOC__
定理言：三角形甲乙丙（ABC）中，三邊（或為引長其邊所得之線）乙丙、丙甲、甲乙上各有點丁（D）、戊（E）、己（F），而三線甲丁、乙戊、丙己共一點庚（O）。
則長乙丁除以長丁丙、長丙戊除以長戊甲、長甲己除以長己乙，三者之積為一。（\frac{BD}{DC} \cdot \frac{CE}{EA} \cdot \frac{AF}{FB}=1）
:或可簡曰：一三角形，自頂點各引一線而共一點，則其線各自截對邊之分點比依序連乘之積為一。

其中，稱甲丁、乙戊、丙己三線段為關於庚之塞瓦線；三角形丁戊己為關於庚之塞瓦三角形。

或可以角元式記之：上述三線共點，則角乙甲丁之正弦除以角丁甲丙之正弦、角丙乙戊之正弦除以角戊乙甲之正弦、角甲丙己之正弦除以角己丙乙之正弦，三者之積為一。（\frac{\sin\angle BAD}{\sin\angle CAD} \cdot \frac{\sin\angle CBE}{\sin\angle EBA} \cdot \frac{\sin\angle ACF}{\sin\angle FCB}=1）

## 證明
其證明有多法，聊舉一以示之。

由共邊定理可知，長乙丁比於長丁丙，等乎三角形甲乙庚與甲丙庚積之比；（\frac{BD}{DC} =\frac）

同理亦有：
:長丙戊比於長戊甲，等乎三角形乙丙庚與甲乙庚積之比；（\frac{CE}{EA} =\frac）
:長甲己比於長己乙，等乎三角形甲丙庚與乙丙庚積之比。（\frac{AF}{FB} =\frac）

三式相乘即得證。

## 逆定理

逆之而亦為定理：有三角形甲乙丙，其邊（或為引長其邊所得之線）乙丙、丙甲、甲乙上各有點丁、戊、己，且長乙丁除以長丁丙、長丙戊除以長戊甲、長甲己除以長己乙，三者之積為一；又於丁、戊、己三點中，或恰有一，或三點皆在該三角形邊之中。則三線甲丁、乙戊、丙己共一點，亦或三線平行。

## 備考
梅涅勞斯定理

## 注
全等

所謂二圖形之**全等**，言其同形狀而同小大；換言之，適變換之，可相疊而重合，此謂「變換」可含平移、旋轉、鏡射。

二圖形之全等，其角邊有所對應，可知其對應之角皆相等，對應之邊亦相等。反之，二圖形對應之角皆相等、對應之邊亦皆相等，則二圖形相全等也。

形狀同者僅能稱之相似，相似而同小大者為全等。
## 三角形之全等
夫三角形之性多耳，故欲辨二三角形全等與否之時，其法亦多也。
### 邊邊邊定理
定理曰：有三角形二，其對應之邊皆等，則三角形相全等。

或言：有三角形甲乙丙與三角形丁戊己，其對應邊甲乙與丁戊同、乙丙與戊己同、甲丙與丁己同。則三角形甲乙丙與三角形丁戊己全等也。
### 邊角邊定理
定理曰：有三角形二，中二邊與其對應之邊等，其夾角亦對應相等，則三角形相全等。

或言：有三角形甲乙丙與三角形丁戊己，其對應邊甲乙與丁戊同、乙丙與戊己同，其對應角甲乙丙與丁戊己同。則三角形甲乙丙與三角形丁戊己全等也。
### 角邊角定理、邊角角定理
其邊為二角之夾邊時稱**角邊角**，反之則稱**邊角角**或**角角邊**。

定理曰：有三角形二，中一邊與其對應之邊等，並有二角與其對應之角等，則三角形相全等。

或言：
***角邊角**
:有三角形甲乙丙與三角形丁戊己，其對應邊甲乙與丁戊同，其對應角丙甲乙與己丁戊同、甲乙丙與丁戊己同。則三角形甲乙丙與三角形丁戊己全等也。
***邊角角**
:有三角形甲乙丙與三角形丁戊己，其對應邊甲乙與丁戊同，其對應角甲乙丙與丁戊己同、乙丙甲與戊己丁同。則三角形甲乙丙與三角形丁戊己全等也。
### 勾弦定理
定理曰：有直角三角形二，其勾與對應之勾等，弦與對應之弦等，則三角形相全等。
註：使非直角三角形，此不成立也。蓋直角三角形有勾股定理曰二股冪和即弦之冪。今直角三角形，知弦及一股，可得另股也。

或言：有三角形甲乙丙與三角形丁戊己，其對應角甲乙丙與丁戊己同為直角，其勾甲乙與丁戊等，其弦甲丙與丁己等。則三角形甲乙丙與三角形丁戊己全等也。

## 多邊形之全等
多以對角線割之以數三角形，後各證其全等。
相似

所謂二圖形之**相似**，言其同形狀也；易言之，適變易之，可相疊而重合，此謂「變易」，縮放、平移、旋轉、鏡射也。

二形之相似，其角邊有所對應：其對應角相等、對應邊成定比。反之，二形對應角皆相等、對應邊成定比，則相似。

相似而同小大之二圖形，亦可謂之相似，又當稱之為全等。
## 三角形之相似
### 三邊相似定理
定理曰：有三角形二，其對應邊皆成定比，則三角形相似。

或言：有三角形甲乙丙與三角形丁戊己，其對應邊甲乙與丁戊之比、乙丙與戊己之比、甲丙與丁己之比，三者同。則三角形甲乙丙與三角形丁戊己相似也。
### 邊夾角相似定理
定理曰：有三角形二，中二邊與其對應邊成定比，其夾角對應相等，則三角形相似。

或言：有三角形甲乙丙與三角形丁戊己，其對應邊甲乙與丁戊之比、乙丙與戊己之比同，其對應角甲乙丙與丁戊己同。則三角形甲乙丙與三角形丁戊己相似也。
### 二角相似定理
定理曰：有三角形二，中二(三)角與其對應相等，則三角形相似。
(相似定理曰角仝相等，然三角形二角對應，其第三角必同。是以二角而相似也。)

或言：有三角形甲乙丙與三角形丁戊己，其對應角丙甲乙與己丁戊同、甲乙丙與丁戊己同。則三角形甲乙丙與三角形丁戊己相似也。
海倫公式

**海倫公式**，另譯**希羅公式**、**希倫公式**、**海龍公式**；亦稱**[[秦九韶]]公式**、**海倫─秦九韶公式**、**三斜求積**。三角形之理也，以三斜求其面積之術也。

通式：S=\sqrt{s(s-a)(s-b)(s-c)}

a、b、c為三斜，S為其面積，而s=\frac{a+b+c}{2}。

## 證
托勒密定理

**[[托勒密]]定理**者，四邊形之理也。

## 述
四邊形中，對邊積與餘二邊積之和不小於對角線之積。若此四邊形為一圓所內接，亦或此四邊形實為直線，則前述算式左右相等，逆之亦同。
## 特例
### 勾股定理
取其四邊形為矩形（為圓內接四邊形）可得勾股定理
### 歐拉定理
取其四邊形為一線段：
:一線段依序有點甲、乙、丙、丁，則長甲乙與長丙丁之積、長甲丁與長乙丙之積、長甲丙與長乙丁之積，前二者和等於後者。
相切

二圖形之**相切**，謂其交於一點，擦而過也。交點名**柢**，通曰**切點**。
## 坐標幾何
二平面曲線相切於切點，可言二曲線於此點之導數同。
## 切線
一曲線與一直線相切，言此直線為該曲線之**切線**。

以極限觀之，有一割線，其割點動而趨近於另一割點，其極限為切線也。

## 內切與外切
圖形甲於圖形乙之內，而於相切於若干點，謂之甲內切於乙。反之，亦可言乙外切於甲。

## 據
技術分析

技術分析，形判來勢，憑所以製策而交易者也。於**金融市場**，人相乎價與標之成形，目為徵兆，而得來價也。其術家繁甚，盛為計有道氏論、波浪論等。

## 史
夙昔百年，市賈觀市價之變而得法。今所可考者，十七世荷蘭之約瑟夫德拉維佳也。在亞洲，江戶時日商本間宗久作陰陽燭線以判米價。後，美國查爾斯道立新說，倡趨勢之大用，及卒，漢密爾頓與羅伯雷亞二人承其說，撰為《股市晴雨表》與《道氏理論》二書。其後艾略特考道氏之理，創波浪理論，著《宇宙之秘造化之律》以闡之。然其说之用多賴心裁，故用者多有歧見，乃衍種種方法。

## 原理
技術分析之理，所據者三：

凡情報必以易而彰於市價。凡有能致勢變者，或必業已憑之以賈貿，往來而成市價，故識圖足矣。此一也。市價必依勢而變。此論本出於道氏，道氏謂市價之漲落定於供求，勢既成，若非橫起，則必因之。是類牛頓第一定理。此二也。往昔所歷必可見於今日。賈鬻二者之為人也，必依所驗者行事，昔於彼況有盈虧，今見此情如昨，必行昔日之所為也。此三也。
卡達

**卡達國**，略云**卡達**，亦作**卡塔爾**，地在阿拉伯半島，東南皆臨沙烏地阿拉伯，領土諸多為波斯灣所環，北部隔海巴林。富石油、天然氣等。其天然氣量，居天下第三 。口一千六百萬餘。都杜哈，國人多奉回教。其人均產值爲天下最，計十萬零九百美元。

## 據
吉布提

**吉布地**（阿拉伯語： جمهوريه جيبوتي‎；法語：République de Djibouti），地在東非，即在阿非利加洲之角。北鄰厄利垂亞，西、南鄰衣索比亞，東南鄰索馬利亞。臨海有紅海與亞丁灣等，隔海可望葉門。口八十八萬餘，都吉布地市，國人多奉回教，鮮有奉基督教者。糧產甚乏，致民諸營養不足。
成本

**成本**，物力之費所以致物者也。於經濟學，成本包資本、土地、勞力、企業四者之犧牲。此節慾說，謂成本等於犧牲也。資本之出，為忍慾儲蓄之果，儲財而棄當下之樂，以求將來之樂，是乃拂逆人性也。勞工胼手胝足操勞，為犧牲無疑，地主拓荒耗材，不自享用，而賃他人，亦犧牲也，企業家殫精竭慮以理生產，為他人作嫁，必犧牲也。此廓四犧牲之大成也，故云。而於會計學，乃成本即費用說，此謂成本含工資、利息、地租、利潤四者，工資為勞力之價，利息為資本之償，地租為土地之酬，利潤為企業之得，此四者之費皆以泉幣，故云。

分類:會計
周海嬰

**周海嬰**，本貫浙江紹興，民國十八年生於上海，魯迅庶子也，生母許氏。

魯迅元妻朱氏，固奉母命所取也，甚惡之，无所出。及十六年，年且知命，乃迎許氏，而生海嬰。

初，許氏臨盆，嘗有難。魯迅以得子不易，乃盡力教之。未料七歲失怙，以許氏撫育以長。

一九五二年，入北京大學，研無線電。自言以時論頗褒魯迅，故同窗常側目，每見其趨玩物，輒指曰：「彼名門之後也，今且若是。」故不敢稍懈學業。學成，供職國家廣電總局，贈政協委員。嘗屬文述魯迅生平。 

二零一一年四月七日，卒，年八十三歲。

## 家屬
*妻 馬新雲
*子 令飛，一九八二年，留學日本，識台灣籍張女，慕之，欲隨入居台。台府以其共黨，阻之，乃於日報昭曰脫黨，得遂。
*子 周意飛
*子 周令義
*女 周寧

分類:紹興市列傳
分類:上海市列傳
崑曲

**崑曲**者，聲腔也。源之崑山，唱以曲牌聯用，奏以曲笛三絃，白以中州官話。

明正德年前，南戲作者多無可考者，而辭亦鄙近，無定音律。又其各囿於地域，同文而異腔者比比。有魏良輔者，江西人，能諧音律，久滯太倉，交張野塘，以南北曲之不相洽，變弋陽海鹽二腔，混一而成，俾南曲收音純細，而使北曲轉無北氣，複變樂器，合笛管笙琴琵琶弦子於一堂，致調用水磨，拍牙冷板，號謂崑曲。崑山梁辰魚，繼其踵作《浣紗》一劇，率用新調，一時文人優伶爭習，以是風靡南北。崑曲於明清二朝，風氣所趨，自盛而衰也。明嘉靖而至清康熙，崑曲之盛，殆非他腔之所能逮者，然迨花部起，風潮遂變，崑曲漸泯，及至民國，崑伶凋敝，幾近絕斷矣。後共和國時，浙江崑劇團搬演《十五貫》，始又中興，繼而各地崑劇團連仍而立，傳習及今。

## 劇目
崑曲劇目甚多，計隆慶以來常搬演者，如明王世貞《鳴鳳記》，湯顯祖《牡丹亭》《紫釵記》《南柯記》《邯鄲記》，高濂《玉簪記》；清孔尚任《桃花扇》，洪昇《長生殿》等。
一

**一**者，元也，道之始也。造分天地，化成萬物。蓋亦數之始也，蓋亦物之極也。其前接者為〇，後續者為二。嘗可書**弌**，今可書**壹**。

## 數
*一者，恒於零餘九九九……。
*凡數皆有下六性：
**凡數乘一皆為斯數。（x \times 1 = 1 \times x = x）
**凡數以一除皆為斯數。（x \div 1 = x）
**凡數之一乘方皆為斯數。（x^1 = x）
**凡數以一乘方皆為一。（1^x = 1）
**凡數之一超乘方皆為斯數。（x \uparrow\uparrow 1 = x）
**凡數以一超乘方皆為一。（1 \uparrow\uparrow x = 1）
*凡非〇實數之〇乘方皆為一。
*一者，非質非合之正整數也。除一外無他數有此性。
*一者，之二項也。
*一者，高合成數之首也。
*一者，全哈沙德數之首也。
*一者，之首也。
*一者，快樂數之首也。
*一者，之首也。
*一者，之首也。
*一者，虧數之首也。
*凡數以一除謂曰倒數。
*故一之倒數亦為一。
*一者，為正數、整數、有理數、代數數、實數也。
*一為〇之階乘。
*一為凡數之因。
*任進位制之一，皆書一。即二進制之一為一，三進制之一為一，五進制之一為一，八進制之一為一，十二進制之一為一，二十進制之一為一，六十進制之一為一。（1_{(2)}=1_ {(3)}=1_ {(5)}=1_ {(8)}=1_ {(10)}=1_ {(12)}=1_ {(20)}=1_ {(60)}=1）
康賽普西翁

**康賽普西翁**(IPA: [kon.sepˈsjon])（西班牙語：Concepción）者，智利**比奧比奧大區**治也。於**大康賽普西翁地方**之心，亦為智利之工、農重鎮。
公曆

**公曆**，亦名**西曆**，可解︰
* 儒略曆，昔日之公曆也，羅馬共和國獨裁官儒略凱撒改自羅馬曆。始行於前四十五年，公元一五八二年教宗格里高利十三世修之，而成格里曆。
* 格里曆，今日之公曆也，公元一五八二年教宗格里高利十三世改自儒略曆。
陽曆

**陽曆**，曆也，又云**太陽曆**。以太陽名，蓋曆傍陽而立。中華古有之，後古六曆興，陽曆遂廢。今傳乎彝曆。
## 古今
古今有陽曆之最早者，曰埃及。其降，商殷始有四時曆、五行曆、十八月曆。西域有十九月曆、儒略曆、格里曆云。
長生殿

**長生殿**，傳奇也，清洪昇撰。敷衍唐明皇與楊貴妃之故事。初名**沉香亭**，後除李白，入李泌事，易名霓裳舞，終借明皇遊月宮，貴妃進蓬萊諸唐人傳說，專述二人情緣，乃更名長生殿。是劇凡五十折，成於康熙二十七年。
電腦

**電腦**，亦稱**計算機**，嘗令執事，能憶，若有神，自算辨，器機也。一體多能，奇巧繁夥。所以批文牘、享耳目、充般樂、查學理、拓事用、資術業者也。西元一九四六年，美人馮諾伊曼作之。初制宏拙，大如宮室，形隻莫御。及諸藝日進，電路集成芯上，始有微巨之體別、案膝之異載，而漸為民生日用者矣。大者其厚盈尺，小者薄如楮頁。今蘋果公司電腦，制薄如冊，值甚昂貴，亦以遊藝獨到、耳目一新稱。坊民嗤嗤，皆欲有之為樂。

其作也，以數學二進法為經，猶電路通斷，通為是，斷為非，是則記一，非則記〇，無少異也。立以譜法，思理如人，可以彌含萬物。靈府主之；而磁盤施收刪之職，能記事，有記憶之功。線路通功，集成方寸，備螢幕、鍵盤、鼠標，皆形表之具，使人意以達，能事以誠，乃交通出入者也。而靈府總百司，所以揆度定奪者也。凡所機巧，皆發於此。上布電晶，微不可察。西人有摩爾氏者，預言其數，謂每十又八月當倍之，按跡信然。今方寸之間，已至千萬。美利堅公司英特爾工於此，復有超威半導體，略次之。

今電腦簡省者，但務計算，不工名理，商賈疇人之所用、家庭電器之所備，若電煲、電爐、微波爐云者，謂之微電腦也。

## 辨名
華人咸稱之電腦。至中原，又有**電子計算機**、**計算機**之稱。

日本計算機，其通名音譯自英語。至於法律，則名之電子計算機。《刑法》《著作權法》每用此名。初亦別有計算機，構造以機關，人須親制御之，而不得自動。故電子計算機，冠「電子」之辭以別之。然此前綴之字，與時而愈尠。及廿一稘初，官公廳招標之文書，亦見**電子計算組織**之名，組織蓋謂系統。亦省稱**電算機**、**電算**。又云**人工頭腦**、**電子頭腦**。呼之電腦者亦有也。

## 註


## 引據
婆羅多舞

**婆羅多舞**者，神樂巫舞也，亦今印度舞八之一也。始其泰米爾那德邦，行其南諸邦。外之習者以為宗。

## 釋名
大英百科有之：婆羅多舞，音略婆羅多那田，典出梵文。**婆**者**Bha**va，神色之謂；**羅**者**ra**ga，樂音之謂；**多**者**ta**la，擊節之謂；**那田**者**natyam**，樂舞·舞劇之謂也。 

## 世系
婆羅多舞倂奧蒂斯舞同源出阿伽瑪那虜答南。

庫奇普迪舞、摩西尼舞相似焉。

東南亞土舞亦類之，而較前三者又遐耳。詳見天女舞。

## 據


*婆羅多舞奉濕婆。
*其妓釋舞，印度音英文。

分類:印度藝文
拉登

**奧薩馬·本·穆罕默德·本·阿瓦德·本·拉登**，沙特阿拉伯人也，一九五七年生。**奧薩馬**其名，**拉登**其曾祖也，然皆習稱拉登。

拉登生沙特都利雅得，世業營造，家業殷實。兄弟凡五十二人，行十七。

及長，亦習營造，迨父歿，承其業。

一九七九年，阿富汗見伐於蘇聯，拉登往資之。適美蘇相爭，遂得美陰援，召其旅，練其兵，十年方止。其間，拉登黨其隨者，立師曰「基地」。

及至一九九〇年，伊拉克遽佔科威特，美師遂駐沙特，共諸國討之。然美國以基督徒之身，入駐回回之地，始罪於拉登，由是反目。俄而，拉登因屢諷沙特王室，不見容，遂亡走蘇丹。自是拉登失其土。

二〇〇一年，九月十一日，有客自中東來，各匿其名，劫四客機，其二隳紐約世貿中心；一崩五角大樓，去其半垣；餘者本趨白宮，以乘者抗之，不得行，乃墜於賓夕法尼亞。是役，死傷三千有奇，天下震動，是謂九一一之禍。時多言此拉登所謀劃也。群情激奮，黎元共誅。越四年，拉登晦認。方是時，舉世嘩然，聯合國以「基地」為恐怖組織，美國懸巨賞以緝之。復以陰資拉登故，伐阿富汗、伊拉克。

其後，拉登走阿富汗、巴基斯坦之鄙，長匿其蹤，雖以美國之堅兵利器，而十年莫尋，基地之徒，猶行兇於世，致庶民見害。

二〇一一年五月，時英美諸軍戰於利比亞，突得確報，謂拉登隱於巴基斯坦阿伯塔巴德某所，美總統奧巴馬遂遣精兵奔襲，乃伏誅，年五十四。或謂其舍無網絡電話之入，且盡焚所棄，由是見疑。未幾，美師依回回例，葬諸阿拉伯海之北，所以未明言葬地者，恐成其餘黨憑弔之所也。

## 註
色盲

**色盲**者，辨色之疾也。

細析其徵，有三，一曰紅色盲，不辨緋與綠、絳與青，視紅若黑，視綠如黃；二曰綠色盲，不辨紅與碧、紫與青，視紅若黑而略褐、視綠似黃而稍暗；三曰藍色盲，所目惟紅青二色，視綠如青，視藍如靛而近黑。以紅綠藍白四色論，各所見略擬如右圖。然症多雜合，故罹疾者二屬，一曰紅綠色盲，一曰藍黃色盲。於二者外，偶或有全色盲，所目無彩，獨黑白耳。

原其理，蓋人目辨色之所賴者，三椎形細胞耳，三者各司一色，缺一則一色不感，是其所見之光譜或短於常人，或其中有缺耳。是多遺傳之疾也。中醫以其先天不足，肝腎兩虧或為脾胃虛弱，水穀精微之氣化生不足，玄府之精氣不充而致。

按，目有重損者，亦或患之，其辨色之力或稍異，號曰「後天色盲」。又有某色不能盡感之者，則辨某色時銳時鈍，其狀類乎近視，非不見，然模糊不辨，不可謂曰「盲」，故名之「**色弱**」。

今之醫者，以色盲檢測圖診之，其圖常以細圓補綴，或成文，戓狀物，於其成形之關鍵，斑駁紅綠，色盲遂不得辨之。又或別以近色近乎主圖，常人見之，以其色異，而知其非主，而色盲不辨，誤以其亦圖形旁枝，遂得所識異乎常人者也。

色盲，其視力不減，故常不自知耳，惟與人細論物色方省，西人道爾頓兄弟，嘗市黑襪為母壽，眾皆指為紅，訝之，乃細究，遂知世有此疾，因亦名曰「**道爾頓症**」。

以其辨色不力，醫藥、繪畫、驅車、化學諸行，咸不得業也。又以其先天之疾，今尚無可藥，惟戴色鏡或可稍減也。

於諸獸，則率多不辨紅綠，惟靈長目，雌性雜合負鼠，袋鼠之屬或其色覺近於人。然於爬蟲中，有蛇之屬，或可辨紅外線於頰窩者，此非人力所逮矣。
檔案:Simulate.png|色覺異常者之視光譜
檔案:RGRainbow.jpg|紅綠色盲之視於虹
檔案:Deuteranopia sight.jpg|色盲之視美景


## 引據

分類:疾病
日本雅樂

**日本雅樂**者（日文：**雅楽、ががく**），東國日本事王侯之樂、舞，而世之古樂也。自唐燕樂出。

管弦嘔啞，器笙、器笛、器琵琶、器鼓之合聲也。
## 左右樂
其**樂舞**，左右而分。**左方樂**及**舞**唐傳，**右方樂**及**舞**高麗日本之土產也。

## 史
唐樂流自奈良代（唐景龍四年至唐貞元十年），播于平安代。朝中召入,始為雅樂。

應仁亂（明成化三年至成化十三年）中，樂官見逐。其後百年德川幕府始召歸，至今不絕也。

## 樂官
樂官合屬樂部（今宮內廳樂部）。其人皆世胄，而技悉秘傳。

聲聞者,東儀秀樹

## 著作
*【體源抄】，豐原統秋（明景泰元年至嘉靖三年人）應仁亂中手自鈔錄。其人也笙伎。體源者，豐原所出也。
*【教訓抄】
*【樂家錄】

## 分類與演目

### 國風歌舞
* 神樂歌
** 庭火
** 榊
* 久米歌
* 東遊歌
** 一歌
** 二歌
** 駿河歌
* 大和歌
** 大歌
** 倭歌
* 大歌
* 誄歌
* 悠紀、主基

### 外域樂
#### 管弦
* 唐樂
* 高麗樂

#### 舞樂
* 樂分
** 左舞：以唐樂（中國）、林邑樂（越南）、天竺樂伴舞。
** 右舞：以高麗樂（濟州島）、渤海樂（遼東半島）伴舞，。
* 舞分
** 平舞：四至六儐
** 走舞：一二儐
** 童舞

### 歌物
* 朗詠
** 紅葉
** 春過
* 催馬樂
** 更衣
** 山城

### 現存曲調
* 壱越調，D為基音，D大調相當
* 平調，E為基音，於E小調相當
* 双調，G為基音，於G大調相當
* 黄鐘調，A為基音，於A小調相當
* 盤沙調，B為基音，於B小調相當
* 太食調，E為基音，於E大調相當

## 名曲子
*越天樂  傳漢文帝作
*武德樂  傳漢高祖作曲
* 蘭陵王入陣曲　北齊書:蘭陵武王長恭，一名孝瓘，文襄第四子也。累遷贈州刺史。突厥入晉陽，長恭盡力擊之。芒山之敗，長恭為中軍，率五百騎再入周軍，遂至金墉之下，被圍甚急，城上人弗識，長恭免冑示之面，乃下弩手救之，於是大捷．武士共歌謠之，為蘭陵王入陣曲是也。
* 五常樂　傳唐太宗以五常配五音而作
* 春鶯囀  傳唐高宗作
* 三臺鹽  傳武則天作
* 春庭華  同
* 萬歲樂  同
* 扶南    傳隋煬帝作
* 傾盃樂  傳長孫無忌作
* 春廷樂  傳武周長壽年間曲
* 千秋樂
* 相府蓮　傳王儉詠蓮而作
## 器
* 管：笙、篳篥、龍笛、高麗笛、神樂笛
* 弦：琵琶（樂琵琶）、箏（樂箏）、和琴（倭琴）
* 擊：太鼓（釣太鼓）、大太鼓、鉦鼓、大鉦鼓、羯鼓、三之鼓、笏拍子

### 以樂分
*管絃：笙、篳篥、龍笛、琵琶、箏、羯鼓、太鼓、鉦鼓
*左舞（唐樂）：笙、篳篥、龍笛、羯鼓、大太鼓、大鉦鼓
*右舞（高麗樂）：篳篥、高麗笛、大太鼓、大鉦鼓、三之鼓
*催馬樂：笙、篳篥、龍笛、琵琶、箏、笏拍子
*朗詠：笙、篳篥、龍笛
*神樂歌：篳篥、神樂笛、和琴、笏拍子
*久米歌：篳篥、龍笛、和琴、笏拍子
*東遊：篳篥、高麗笛、和琴、笏拍子
*大歌：篳篥、龍笛、和琴、笏拍子
*大和歌：篳篥、龍笛、和琴、笏拍子
*誄歌：和琴

## 伶樂

## 今日本雅樂

## 考
正方形

**正方形**者，簡曰方。四邊、四角等之平面也。四倍邊長為周界，邊長平方為面積。

方者，正四邊形也，乃特殊之矩形、菱形、對稱四邊形、平行四邊形矣。四內角者皆為直角。夫若四邊四角皆侔，亦有以下諸性：
* 對邊悉以平行；
* 內角者，皆為直角（90^\circ）；
* 對角線相侔，又以垂直平分；
* 對角線者，平分對角；
* 為圓內接四邊形。
色盲檢測圖

色盲檢測圖，西醫所以診色盲也，以其亦可診色弱，故或謂本當名其曰「**色覺檢查圖**」，今多以石原氏所編繪者為宗。

其圖，或圓或方，拼綴以細粒，粒色斑駁，粒形無章。或以緋斑為底，而綠斑拼綴成文以嵌其中，則以罹紅色盲者不辨緋綠，見圖則以其渾然色近，不能識也。又或以緋斑為底，紅斑成圖隱其中，再以綠斑另成一圖覆其上。則常人以緋紅二色近，故以綠圖為顯，而色盲者不辨緋綠，以為其一色也，故得见紅圖。令色弱者辨之，則左右躊躇，是亦可診之也。
蘇格拉底

**蘇格拉底**，古希臘哲人，今人有贊曰「泰西孔丘」，與其弟子柏拉圖、再傳弟子亞里士多德為「希臘三哲」，世謂之西方哲學之奠基者。蘇氏有類先師孔子，述而不作，無著述傳世，其生平散見於弟子之作，真偽互見。

前四六九年生於雅典，時伯里克利政。家道寒微，父為雕匠，母為產婆。妻贊西佩，生三子。

以教授哲學為業。爾時雅典為斯巴達敗於伯羅奔尼撒戰爭，弟子克里底亞、查米迪斯，與三十人竊政，廢民主，行威權，民眾流離。俟威權既傾，民主得復，克里底亞、查米迪斯見斬，而累及蘇格拉底。法庭以瀆神惑眾之罪處死之。弟子欲助亡遁，固拒之，以生為公民，不欲違律之故，乃飲毒堇汁而死，是年前三九九年。

蘇氏創問答相驗之法以教學，世謂之詰法。乃問於弟子，尋所答之隙而辯駁之，所以啓發智慧，驗其所信也。彼於神道、公道等大義之辯，往往用之，是西方哲學之一源也。

## 蘇氏之歿
蘇氏生於雅典之盛而卒於雅典之衰。时雅典為斯巴達所敗，興牢獄，刑逆者，以順天命。蘇授業，辯真偽，論美德，語國術。肉食者以其瀆神明、蝕少年，投諸雅典法庭，處極刑。

蘇門子弟嘗謀破蘇氏之囚，未從。蓋以蘇氏之志，一公民之於一國，遵其道，從其法，是為『契約』之德。遂飲毒堇，毅然淡然。

## 蘇氏之道

### 詰法
蘇創問答相驗之法，世謂之詰。嘗引此法論諸天道人德，與人解惑，見諸蘇門柏拉圖之著述。

### 論知
蘇子曰：『吾知吾一無所知焉。』蘇子以愛智為大智，不嘗語已慧，但以愛智名。是謂之彼若求智，必先愛智。蘇子亦自比稳婆，弗有大智，徒助求智之人得智矣。論者以為哲學『愛智』之名，實自蘇子始。

### 論德
蘇子尚德，以智為至德。夫為惡者，俱無知之人也。

### 公器
世有至善，亦有至真，唯哲人識之，唯哲人堪牧尔。
吸血鬼日記

**吸血鬼日記**，美國劇集，凱文威廉森編，本出於史密斯氏同名小說。述神秘瀑布鎮奇異事。是劇首播於CW電視臺，於今業有兩季。

## 概覽

佛吉尼亞州有神秘瀑布鎮，鎮乃十七世紀新英格蘭移民所建，立創始人委員會，今其政為初住移民諸家之裔所持，司衛鎮以御吸血鬼。雖然，猶有異類，如狼人巫師甚或吸血鬼之屬，隱匿其中。

艾琳娜為鎮中少女，吉爾伯特氏，有胞弟杰里米。其摯友凱羅琳與邦妮，邦妮為巫師之裔，具奇術。有相長之友馬特與泰勒，泰勒為狼人，化時具大力。一日忽外人至，曰斯坦分，斯坦分為吸血鬼，薩爾瓦托氏，生於南北戰爭時，顏不老，今百二十歲矣。

艾琳娜與斯坦分交遊，日久相戀。斯坦分有兄曰戴蒙，與其爭愛，而頻起事端。而二人所以貪戀艾琳娜者，乃以其極類舊愛凱瑟琳也。顧凱瑟琳亦為吸血鬼，實艾琳娜遠親，且目之為二重身也。凱瑟琳多詭，設謀挑弄薩爾瓦托兄弟，由是牽引禍端，延及是鎮。

分類:美國電視劇
多頭

多頭，金融術語，謂投資人以後勢為佳，購持證券以俟價昂，售以獲利曰。大凡市價累升之市場，謂曰多頭市場。
毒丸術

毒丸術，處置之法所以防禦惡意收購者。股東佈置得法，稀釋購方股權，俾事倍功半，如進毒丸之苦，故名。而以其行事，亦謂「股權攤薄反收購措施」「股東權益計劃」。為美國律師馬丁利普頓首創，後為法院所準。然於英國為非法。

## 施法
公司臨收購之危，董事會出條例，凡外方購股占比逾限，則是條生效，原股東得以低價致股，購者買價不易然股比為降，庶使知難而作罷。由是能保全公司之權益。此法頗驗，為普羅公司所採用，然於資本流通有礙，故害於內治，且不利評級。是以近年侵漸見棄。
白求恩

**白求恩**，名**亨利·諾曼**，加拿大人。生於一八九零年安大略格雷文赫斯特，其先本蘇格蘭人。祖業醫，父母皆傳教士。

既長，畢業於多倫多大學，仕加拿大王家海軍，隨水師往來歐美間。精於胸外科，睹貧者不得醫，痛惡之，曰：「謀利於病苦，恥也！」

一九三五年，入加拿大共產黨。遊蘇聯，見公家義診，心善之，及歸國，力推免貧者診金事。次年，以反法西斯志願者援西班牙，首創軍旅急救之術。

民國二十六年，適中國抗戰，白求恩赴華事戰地醫療，然以道不同，不奉國府而專事共黨。遂於次年春之延安，旋赴晉察冀邊區，在軍授醫護之術，並研自製手術器械之法。其所事甚專，施術不輟，有重傷者，必親臨之。嘗於三日內，施手術以救者凡百十五人。有暇，則行醫鄉里，人稱**白求恩大夫**。

二十八年，隨軍在五台山，正施手術，日師以炮擊診所，手不得控，因傷其指，遂罹敗血症，未幾而歿，年五十歲。八路軍葬諸唐縣，三十八年，遷石家莊華北軍區烈士陵園，更樹像以旌之。毛澤東亦嘗屬文《紀念白求恩》以褒之，其文與《為人民服務》、《愚公移山》併稱，毛文「老三篇」。
中國多有遊加拿大而欲謁其舊居者，然其未顯名於桑梓，多不得尋。迨至一九九零年，方得重修舊居，以彰其功。
楚王負芻

**楚王負芻**，哀王庶兄也。哀王立二月餘，負芻之徒襲殺哀王而立負芻。

二年，秦使王賁擊楚，亡十城。其先，秦王政不聽王翦言，使李信來攻。破鄢郢，復引兵而西，與蒙恬會於城父。楚軍隨之，三日三夜不頓舍，大破信軍，入兩壁，殺七都尉，走秦人。四年，王翦將兵六十萬而來，王聞之，悉起國中兵以拒。秦兵至，堅壁而守，以養其志，不肯戰。楚軍數挑戰，終不出，乃引而東，秦兵始舉兵追之，大破楚軍，至於鄿南。

歲餘略定楚地，擄王，責以弒君之罪，廢為庶人。項燕立昌平君於淮南，未幾亦敗。楚遂亡，入秦為郡。

## 註




## 參

*司馬遷《史記》
米

*五穀之實也，稻之實曰**[[稻|大米]]**，稷之實曰**[[稷|小米]]**，黍之實曰**[[黍|黃米]]**；
***[[公尺]]**，萬國公制之度也；
*國名也，前謂米利堅或米國，今漢語通謂**[[美國]]**。
五穀

**五穀**，人所食也。

語出《論語·微子第十八》，子路從而後，問夫子於荷蓧丈人，丈人哂之以「五穀不分」。

五穀者，多謂曰：稻、麥、黍、菽、稷。然亦非定論，大戴以其無稻而有麻，三字經以其與梁並謂「**六穀**」。然粱、稷本一物也，俗謂「小米」，後世之高粱，非華夏之固產也。

於五行中，則以稻屬金，以麥屬木，以黍屬火，以菽屬水，以稷屬土。

分類:被子植物門
星座

**星座**者，恆星之組合也。全天恆星甚眾，觀者或著意其排列，故分爲星座焉。

案星座之稱，始於泰西。初但謂泰西之人所定者為星座，然今天下皆用此稱，故三垣二十八宿亦可謂為星座。

各文明所分之星座各有不同，甚爲不便，故國際天文學聯合會分全天為八十八星座，明其邊界，令全天恆星皆有所屬。
是八十八星座皆有其名，曰小熊座，曰波江座，不能盡述。星座之名，或出於古希臘神話，或以動物名之，或以器物名之。
是八十八星座，始於古巴比倫，古希臘人因之。托勒密定凡四十八星座，然南極諸星不得見於希臘，故至西曆十六世紀方有探險者南下，見南極諸星，設星座焉。
## 另見
*三垣二十八宿
## 據
*《天文學新概論》
曾致堯

**曾致堯**，字**正臣**，撫州南豐人，南唐元宗保大五年生。宋太平興國八年進士，解褐符離主簿。歲餘，授興元府司錄，累遷光祿寺丞，監越州酒。致堯性剛率，數上書言事、獻文章，太宗奇之，召拜著作佐郎、直史館，使行視汴河漕運，稱旨，遷秘書丞，為兩浙轉運使。

諫議大夫魏庠知蘇州，恃舊恩，多不法，吏莫敢近。致堯劾其狀以聞，太宗驚曰：「是敢治魏庠，可畏也！」卒罷庠。又嘗上言：「去歲所部秋租，惟湖州一郡督納及期，而蘇、常、潤三州悉有逋負，請各按賞罰。」太宗以江、淮頻年水災，蘇、常特甚，所言刻薄不可行，詔戒致堯毋擾。俄徙知壽州，壽近京師，諸豪大商交結權貴，號為難治。致堯居歲餘，諸豪斂手，莫敢犯法，人亦莫見其以何術而然也。既去，壽人遮留數日，以一騎從二卒逃去，過他州，壽人猶有追之者。

真宗即位，遷主客員外郎、判鹽鐵勾院。真宗欲許還銀、夏五州予李繼遷，使其聽約束。致堯獨以謂繼遷反覆，不可予。真宗不從。張齊賢薦其材，任詞職，命翰林試制誥，既而以輿議未允而罷，出為京西轉運使。

繼遷得五州，後二年，果叛，擾西鄙，靈武危急。真宗命張齊賢為涇、原、邠、寧、環、慶等州經略使，選致堯為判官，仍遷戶部員外郎。既受命，因抗疏自陳，願不受章紱之賜，詞旨狂躁。詔御史府鞫其罪，黜為黃州副使，奪金紫。未幾，復舊官，改吏部員外郎，歷知泰、泉、蘇、揚、鄂五州。大中祥符初，遷禮部郎中，坐知揚州誤入添支俸多一月，降掌升州榷酤，轉戶部郎中。五年，卒，年六十六。

致堯頗好纂錄，所著有《仙鳧習翼》三十卷、《廣中台志》八十卷、《清邊前要》三十卷、《西陲要紀》十卷、《為臣要紀》一十五篇。子易從、易占皆登進士第。孫鞏為唐宋八大家之一。

## 據
*《宋史·文苑列傳三·曾致堯》
*《歐陽脩集·居士集·卷二十》
余氏

**余姓**，中華姓氏也。下邳郡望矣。《百家姓》列位九十。

## 史
余族系出其二矣。

#傳《風俗通》載，「由余之後，世居歙州，為新安大族，望出下邳、吳興」。**由余者**，春秋秦國臣醫。本為西戎綿諸之臣。使秦時得穆公抬賞，咸知穆公大度，終居秦地為臣，命秦上卿矣。輔穆公滅戎夷以霸西原。定秦人大統之始。其後分其名作姓，由氏，余氏，兩族系出同宗。
#成吉思汗之後，系出上卿**鐵穆氏**也。元亡，明太祖欲擒鐵穆胤嗣。五子逸滇，行中過橋遇追兵，遂伏身橋下。兵意疑橋下水，行軍者未疑且意：「江中有水，水中有魚，何摳小事，早追亡寇。」故使五子安度，本意姓「金」，去一艱筆為「余」並音諧「水中有魚」之雙關語也。
## 名仕
*余靖 
*余璀
呼延贊

**呼延贊**，并州太原人。父琮，周淄州馬步都指揮使。贊少為宋驍騎卒，太祖以其材勇，補東班長，入承旨，遷驍雄軍使。從王全斌討西川，身當前鋒，中數創，以功補副指揮使。太平興國初，太宗親選軍校，以贊為鐵騎軍指揮使。從征太原，先登乘城，及堞而墜者數四，面賜金帛獎之。七年，從崔翰戍定州，翰言其勇，擢為馬軍副都軍頭，稍遷內員寮直都虞候。

雍熙四年，加馬步軍副都軍頭。嘗獻陣圖、兵要及樹營砦之策，求領邊任。召見，令之作武藝。贊具裝執鞬馳騎，揮鐵鞭、棗槊，旋繞廷中數四，又引其四子必興、必改、必求、必顯以入，迭舞劍盤槊。賜白金數百兩及四子衣帶。

端拱二年，領富州刺史。俄與輔超並加都軍頭。淳化三年，出為保州刺史、冀州副都部署。至屯所，以無統御材，改遼州刺史。又以不能治民，復為都軍頭、領扶州刺史，加康州團練使。

咸平二年，從真宗幸大名，為行宮內外都巡檢。真宗嘗補軍校，皆敘己功，或至讙譁，贊獨進曰：「臣月奉百千，所用不及半，忝幸多矣。自念無以報國，不敢更求遷擢，將恐福過災生。」再拜而退，眾嘉其知分。三年，元德皇太后園陵，命掌護儀衛，及還而卒。

贊有膽勇，鷙悍輕率，常言願死於敵。遍文其體為「赤心殺賊」字，至於妻孥僕使皆然，諸子耳後別刺字曰：「出門忘家為國，臨陣忘死為主。」及作破陣刀、降魔杵，鐵折上巾，兩旁有刃，皆重十數斤；絳帕首，乘騅馬，服飾詭異。性復鄙誕不近理，盛冬以水沃孩幼，冀其長能寒而勁健。其子嘗病，贊刲股為羹療之。贊卒後，擢必顯為軍副都軍頭。

## 據
*《宋史·呼延贊列傳》
拉丁語

夫**拉丁語**（）者，衍自歐洲亞平寧半島拉丁山區，古羅馬人之言也。日本稱之**羅甸語**。今文人多以為死語，然當今東西諸國格物，尚奉拉丁語，一則大秦為歐洲文化之源，二則以其已死，死則不轉，以不變可傳萬世，如瑞典人林耐氏之雙名法。拉丁之於意語族，猶文言之於漢語族也。拉丁之於歐西，則猶文言之於東亞也。
## 文法
拉丁語，屈折語也。名詞凡六格、三性、二數，凡十種；常變格二種，非常變格三種。動詞凡三時態、三位、單複數、三語氣、二語態、二體也；形容詞須就名詞變位。

## 拉丁語史
### 原始拉丁語
 
最早之文獻，為「普雷內斯太金飾針」之銘文，曰：「MANIOS MED FHEFHAKED NVMASIOI」意為：「余乃馬尼烏為努梅利烏所制。」
### 古體拉丁語
尚多變文，然屢有傑作傳世，如：
*普勞圖斯
*泰倫提烏斯
### 古典拉丁語
拉丁語盛時，書同文，有類秦漢。時濟名家：
*傑基羅，有《合眾論》等著；
*儒略凱撒，有《高盧戰記》等著；
*盧克萊修斯，有《物性論》等著：
*卡圖盧斯，藏詩稿於巴黎、牛津、梵蒂岡；
*維吉留斯，有《埃涅阿斯記》著；
*賀拉提烏斯，有《詩藝》等著；
*李維烏斯，有《羅馬史》等著；
*奧維丟斯，有《變形記》等著。
### 古典後拉丁語
此號拉丁語之白銀時期，語法同黃金時代，然更以修辭見長。時濟名家：
*塞內卡：有悲劇《伊底帕斯》及對話錄《論憤怒》等著；
*昆提利安努斯：有《雄辯術》著；
*馬提雅利斯：有銘詞一千五百有餘著；
*普林尼一世：有《博物誌》等著；
*普林尼二世：有書信十卷三百六十九封著；
*塔基佗：有《歷史》等著。
### 晚期拉丁語及通俗拉丁語
此時拉丁語文法大異古典。基督教為傳教之便利，善之。名家有：
*聖葉理諾，著有《聖經》之通俗拉丁語譯本。
*希波之聖奧斯定：著有《懺悔錄》等。

自唐時起，通俗拉丁語乃今羅曼諸語之共同鼻祖。

### 當代拉丁語
今世拉丁語，大小字分明，多於泰西翰林格物致知時用，如：
*生物學之雙名法/三名法，如**Panthera tigris amoyensis**；
*化學元素之命名法，如**Einsteinium**。
## 拉丁語字母
大秦時拉丁語字母凡二十，除外語借詞外，一字一音，對應嚴謹。

大秦時非希臘語借詞不用K、X、Y、Z。
其時，亦無小寫之體。今者，若用小寫，聲母之I作j，母音、介音之V作u。

## 拉丁語之誦
### 推古雅言
拉丁語之存世，兩千年有餘。翰林中人誦拉丁語多頌**推古音**，以為雅。而四國者尤義大利非之。

輔音論濁清。
:

****** 用於古體前拉丁語或希臘語借詞
******* 非希臘語借詞不用
******** /n/之音位變體

元音志長短輕重，異乎詞義。如L**I**BER作“大典”，L**Ī**BER則作“自由”。

昔人以全文、格律辨，至近世方作長音符“**¯**”與重音符“**` **”。

### 現代拉丁語之誦讀
今泰西人以古典拉丁語已死故，多不通古音，以各自母語誦讀現代拉丁語詞，而竟不以為謬誤也。今基督教會之中，凡英格蘭、法蘭西、德意志、義大利四邦音變。

**英格蘭方音**兼上三者之變，今英美人多言**[[凱撒]]**為**廝殺**，或言**傑基羅**為**西塞羅**。
梁郢王

**郢王友珪**，梁太祖第三子，乾化二年弒太祖，旋見誅，廢為庶人。

母失其姓，本亳州營妓也。唐光啟中，太祖初鎮宣武，帝徇地亳州，召而侍寢。月余，將舍之而去，以娠告。是時，元貞皇后賢而有寵，帝素憚之，由是不果攜歸大梁，因留亳州，以別宅貯之。及期，妓以生男來告，帝喜，故字之曰遙喜。後迎歸汴，長而辯黠多智，開平元年五月九日封郢王。開平四年十月，為檢校司徒，充左右控鶴都指揮使，兼管四蕃將軍。乾化元年，充諸軍都虞候。

博王友文多材藝，太祖愛之，而年又長，太祖即位，嫡嗣未立，心嘗獨屬友文。太祖自張皇后崩，無繼室，諸子在鎮，皆邀其婦入侍。友文妻王氏有色，尤寵之。太祖病久，王氏與友珪妻張氏，常專房侍疾。太祖病少間，謂王氏曰：「吾知終不起，汝之東都，召友文來，吾與之決。」蓋心欲以後事屬之。乃謂敬翔曰：「友珪可與一郡，趣使之任。」乃以友珪為萊州刺史。

太祖素剛暴，既病，而喜怒難測，是時左降者，必有後命，友珪大懼。其妻張氏曰：「官家以傳國寶與王氏，使如東都召友文，君今受禍矣！」夫婦相對而泣。左右勸友珪曰：「事急計生，何不早自為圖？」乾化二年六月三日，友珪易衣服微行入左龍虎軍，見統軍韓勍計事，勍以牙兵五百隨友珪，雜控鶴衛士而入。夜三鼓，斬關入萬春門，至寢中，侍疾者皆走。太祖惶駭起呼曰：「我疑此賊久矣，恨不早殺之，逆賊忍殺父乎！」友珪親吏馮廷諤以劍犯太祖，太祖旋柱而走，劍擊柱者三，太祖憊，仆於床，廷諤以劍中之，洞其腹，腸胃皆流。友珪以裀褥裹之寢中，秘喪四日。乃出府庫，大齎群臣及諸軍。遣受旨丁昭浦矯詔馳至東都，殺友文。又偽詔曰：「朕艱難創業，逾三十年。托於人上，忽焉六載，中外協力，期於小康。豈意友文陰畜異圖，將行大逆。昨二日夜，甲士突入大內，賴友珪忠孝，領兵剿戮，保全朕躬。然而疾恙震驚，彌所危殆。友珪克平凶逆，厥功靡倫，宜委權主軍國。」然後發喪。

乾化二年六月既望，友珪於柩前即皇帝位，拜韓勍忠武軍節度使，友謙為中書令。以均王友貞為東京留守、開封尹，敬翔為中書侍郎、同中書門下平章事，戶部尚書李振為崇政院使。三年正月，友珪祀天於洛陽南郊，改元曰鳳曆。太祖外孫袁象先與駙馬都尉趙岩等，謀與末帝討賊。三月十七日，象先以禁兵入宮，友珪與妻張氏趨北垣樓下，將逾城以走，不果，使馮廷諤進刃其妻及己，廷諤亦自殺。末帝即位，復友文官爵，廢友珪為庶人。

周廣順中，張昭修實錄，奏云：梁末帝之上，有郢王友珪，篡弒居位，未有紀錄，請依《宋書》劉劭例，書為「元兇友珪」。
梁末帝

後梁**末帝**，太祖第三子**友貞**也。

帝為人美容貌，沈厚寡言，雅好儒士。太祖即位，封均王，為左天興軍使、東京馬步軍都指揮使。
皇帝即位於東都，復稱乾化三年，復博王友文官爵。三月丁未， 更名鍠。夏五月，楊師厚取滄州。秋九月甲辰，御史大夫姚洎為中書侍郎、同中書門下平章事。冬十二月，晉人取幽州。
四年夏四月丁丑，貶於兢為萊州司馬。武寧軍節度使蔣殷反，天平軍節度使牛存節討之。
貞明元年春正月，存節克徐州。三月丁卯，趙光逢罷。平盧軍節度使賀德倫為天雄軍節度使，分其相、澶、衛州為昭德軍，宣徽使張筠為節度使。己丑，天雄軍亂，賀德倫叛附於晉。邠州李保衡叛於岐，來附。夏六月庚寅朔，晉王李存勖入於魏州，遂取德州。冬十月辛亥，康王友孜反，伏誅。十一月乙丑，改元。耀州溫昭圖叛於岐，來附。是歲，更名瑱。
二年春二月丙申，楊涉罷。三月，鎮南軍節度使劉鄩及晉人戰於故元城，敗績，奔於滑州。晉人取衛州、惠州。捉生都將李霸反，伏誅。夏六月，捉生都將張溫叛降於晉。秋七月，晉人取相州，張筠奔於京師，安國軍節度使閻寶叛附於晉。八月丁酉，太子太保致仕趙光逢為司空兼門下侍郎、同中書門下平章事。九月，晉人取滄州，橫海軍節度使戴思遠奔於京師。晉人克貝州，守將張源德死之。冬十月丁酉，中書侍郎鄭珏同中書門下平章事。
三年夏四月辛卯，右千牛衛大將軍劉璩使於契丹。冬十二月，宣義軍節度使賀瑰為北面行營招討使。己巳，如西都卜郊。晉人取楊劉。
四年正月，不克郊，己卯，至自西都。夏四月己酉，尚書吏部侍郎蕭頃為中書侍郎、同中書門下平章事。己巳，趙光逢罷。冬十二月庚子朔，賀瑰殺其將謝彥章、孟審澄、侯溫裕。癸亥，瑰及晉人戰於胡柳，敗績。是歲，泰寧軍節度使張守進叛附於晉，亳州團練使劉鄩為兗州安撫制置使以討之。五年春正月，晉軍於德勝。秋八月乙未朔，開封尹王瓚為北面行營招討使。冬十月，劉鄩克兗州，張守進伏誅。十二月，晉人取濮陽。天平軍節度使霍彥威為北面行營招討使。六年夏四月己亥，降死罪以下囚。乙巳，尚書左丞李琪為中書侍郎、同中書門下平章事。河中節度使朱友謙襲同州，殺其節度使程全暉，叛附於晉，泰寧軍節度使劉鄩討之。秋七月，陳州妖賊母乙自稱天子。九月庚寅，供奉官郎公遠為契丹歡好使。冬十月，母乙伏誅。
龍德元年春，趙將張文禮殺其君鎔來乞師，不許。三月丁亥朔，禁私度僧尼。陳州刺史惠王友能反。夏五月丙戌朔，德音改元，降流罪已下囚。秋，赦友能，降封房陵侯。天平軍節度使戴思遠為北面行營招討使。冬十月，思遠及晉人戰於戚城，敗績。
二年春正月，思遠襲魏州，取成安。秋八月，滑州兵馬留後段凝攻衛州，執其刺史李存儒。戴思遠克淇門、共城、新鄉。三年春三月，潞州李繼韜叛於晉，來附。夏閏四月，唐人取鄆州。五月庚申，宣義軍節度使王彥章為北面行營招討使，取德勝南城。秋八月，段凝為北面行營招討使。先鋒將康延孝叛降於唐。冬十月甲戌，宣義軍節度使王彥章及唐人戰於中都，敗績，死之。唐人取曹州。盜竊傳國寶奔於唐。戊寅，皇帝崩。梁亡。
## 據
分類:後梁本紀
二〇一〇年

## 大事
*一月一日初，中國與南洋十國立約，廢稅關，十九億生民互通有無，聽其自由。今始行。
*一月十二，海地地震，傷亡無算。
*一月十六，廣西防城有重囚陳洪周者，繫獄時吞針自殘，伺外押延治，越獄逃遁。官府大索三日，不知所適。逾九日，桂地天大寒，乃入室竊衣褥，為人所識。設卡以俟，捕得其妻伍氏，知所匿處，役前持之，乃伏地就縛。
*一月廿九，香港紅磡馬頭圍道，有樓崩塌，凡四死。
*二月十二，溫哥華奧運會冬會啟。
*二月十三，北約及阿富汗官軍合萬五千人，伐塔利班，軍容九年之最。
*二月十四，尼日利亞南哈科港城電纜墜地，觸通衢大車，二十人死。
*二月廿七，智利地震，毀道壞舍無數，死者逾千，二百萬人失所。
* 三月四日，高雄市甲仙地震。
*三月十六，泰國擁故相他信者數千眾，自號「泰國反獨裁民主聯盟」，集眾人血數十升，潑灑於相府門外，求罷今相而復選。
*三月廿三，福建南平有鄭明生者，刺殺小學生八人於校門外，別有五傷，皆黃口小兒，舉國震驚。
*四月十四，青海玉樹地震，芮氏七點一級。死者兩千，傷者過萬。
*四月廿五，中華民國總統馬英九、民進黨蔡英文假公共電視臺論政，言及兩岸經濟合作架構協議。
*四月廿五，基隆七堵山圮埋三車，四人死。
*五月六日，英國大選，三黨鼎立，莫能稱雄，相位未定。
*五月十一，英國朝亂定，工黨與自由民主黨共政，甘民樂拜相。
*六月廿四，澳大利亞總理陸克文辭職，副總理吉拉德為正。
*九月十二，加沙地有以軍殺巴勒斯坦人三，其二為平民。
*九月十五，天主教宗本篤十六巡英，訪諸政要。
*九月十九，木星近地，乃四十七年之最。
*九月十九，臺灣凡比亞風災，通島寢工休課。
*十月八日，劉曉波獲諾貝爾和平獎。
*十一月十七，柬埔寨某地，梯道沮塞，踏死三百五十一人。
*十一月廿八，新疆阿克蘇某小學課間出操，樓上童生蜂擁而下，梯道沮塞，踏傷逾百人。
*十一月廿九日，長沙營盤路地陷，徑逾十米，深莫可測，無傷及行人。或曰，此湘江隧道沙湧所致。
## 兼查

* 是年大典卷首世事欄之存檔
二〇一一年

## 大事
*三月十一，日本東北地震，芮氏九級。死者數千，傷者過萬。
* 十月卅一，世界人口突破七十億。

## 歿
* 三月三十，美軍擊斃拉登。拉登，恐怖組織首領。
* 十二月十七，金正日卒。
## 引據

## 兼查

* 是年大典卷首世事欄之存檔
一九八四年

## 大事
## 生
*一月廿三日——洛賓，荷蘭足球員。
*一月廿六日——羅雪娟，中國蛙泳運動員。
*一月卅日——王珞丹，中國女演員。
*二月二日——胡金龍，台灣旅美棒球選手。
*二月九日——韓庚，中國歌手、演員。
*二月十八日——陳瑀涵，台灣選美小姐、歌手、藝人。
*三月十日——李宇春，中國女歌手；奧利維亞•王爾德，美國女演員。
*三月廿日——費蘭度•托利斯，西班牙足球運動員。
*三月廿四日——樸春，韓國歌手。
*四月九日——鍾嘉欣，香港演員、歌手。
*四月九日——何傲芝，香港電視節目主持人。
*四月廿七日——派崔克•史坦普，美國樂團主唱、吉他手。
*四月廿九日——周永恆，香港演員、歌手。
*五月一日——小山慶一郎，日本演員、歌手。
*五月廿九日——卡梅隆•安東尼，NBA尼克小前鋒。
*六月一日——文恩澄，香港藝人、歌手。
*六月四日——楊丞琳，台灣藝人、歌手。
*六月九日——史奈達，荷蘭足球員。
*六月廿日——鍾舒漫，香港藝人、歌手。
*七月二日——鄧小琳，香港作家（癌症患者，于廿十三年逝世）。
*七月四日——赤西仁，日本演員、歌手。
*七月廿日——楊秀惠，香港藝人、歌手。
*七月卅一日——盤翠瑩，香港新聞報導員。
*八月七日——許瑋甯，台灣模特兒。
*八月八日——佟麗婭，中國演員。
*八月廿日——森山未來，日本演員。
*八月廿一日——麥曦茵，香港導演及編劇。
*八月廿四日——蕭閎仁，台灣歌手。
*八月廿六日——周韋彤，中國藝人、模特兒、演員。
*九月一日——平岡祐太，日本演員。
*九月二日——唐禹哲，台灣演員、歌手。
*九月三日——葉一茜，中國歌手。
*九月十一日——安田章大，日本演員、歌手。
*九月十五日——哈里王子，英國王子。
*九月十五日——唐臻，台灣演員。
*九月廿二日——傅穎，香港歌手、演員。
*九月廿二日——徐淑敏，香港演員。
*九月廿七日——艾薇兒•拉維尼，加拿大歌手。
*十月三日——尹恩惠，韓國演員、歌手。
*十月六日——張翰，中國演員。
*十月七日——加藤和樹，日本演員、歌手。
*十月七日——生田鬥真，日本演員、歌手。
*十月十日——鄭融，香港歌手。
*十月十一日——張靚穎，中國歌手。
*十月十二日——陽蕾，中國歌手。
*十月廿一日——周怡君，台灣歌手、演員、主持。
*十月廿一日——曾沛慈，臺灣歌手。
*十月廿四日——木村Kaela，日本歌手。
*十月廿五日——姬蒂•佩芮，美國歌手。
*十月廿六日——戚薇，中國女演員。
*十月廿九日——王壹，中國動畫導演。
*十一月三日——錦戶亮，日本演員、歌手。
*十一月九日——具惠善，韓國演員。
*十一月十日——張致恆，香港歌手、演員。
*十一月十二日——周柏豪，香港歌手。
*十一月十二日——朴珊德拉，韓國歌手。
*十一月十七日——岑麗香，香港女藝人。
*十一月十八日——千葉涼平，日本歌手。
*十一月廿二日——史嘉蕾•喬韓森，美國演員。
*十一月廿九日——池賢宇，韓國演員。
*十二月七日——龔柯允，馬來西亞歌手。
*十二月十日——大瀧若菜，日本女歌手。
*十二月十二日——戴夢夢，香港女歌手。
*十二月十七日——福田明日香，日本歌手。
*十二月廿日——徐佳瑩，台灣創作歌手。
*十二月卅日——勒布朗•詹姆斯，美國籃球運動員。
## 卒
一九八三年

## 大事

## 生
*一月八日，朝鮮三代主金正恩生
*二月，華夏新聞播音員胡蝶生

## 卒
一九八〇年

## 大事
*四月十八日──辛巴威立。
*八月廿五日──辛巴威入聯合國
*九月廿二日──兩伊戰爭起。

## 生

## 卒
一九七九年

## 大事
*一月一日：美國改稱中華人民共和國為中國，兩國建交。
*一月七日：越南侵柬埔寨，佔其都金邊，赤柬亡。
*五月四日：英王以戴卓爾夫人為相。
*伊朗伊斯蘭革命

## 生

## 卒
一九七四年

## 大事
*八月九日，美利堅水門案，免總統理查德·尼克森，副職傑拉德·福特代之。

## 生
* 正月廿九日，日樂伶和田光司誕。

## 卒
一九七二年

## 大事
* 五月十五日：美國久據琉球，欲還予日本，日本遂置沖繩縣，謂之「沖繩返還」。
*五月廿二日：美國總統理察·尼克遜訪蘇，謁蘇聯領袖勃列日涅夫、總理柯西金等。
*五月廿二日：錫蘭國易國號，曰斯里蘭卡，入英聯邦。

## 生
* 黃循財：新加坡總理

## 殁
*金斗漢，大韓民國政治家。
深衣

**深衣**者，中國之古服。以其裾法有直曲之分。取法天地，所應者規、矩、繩、權、衡。
《禮記緇衣》云：短毋見膚，長毋被土。續衽，鉤邊，要縫半下。袼之高下，可以運肘；袂之長短，反詘之及肘。帶，下毋厭髀，上毋厭肋，當無骨者。
製十有二幅以應十有二月，袂圜以應規，曲袷如矩以應方，負繩及踝以應直，下齊如權衡以應平。故規者，行舉手以爲容；負繩抱方者，以直其政，方其義也。故《易》曰：“坤六二之動，直以方也。”下齊如權衡者，以安誌而平心也。五法已施，故聖人服之。故規矩取其無私，繩取其直，權衡取其平，故先王貴之。故可以爲文，可以爲武，可以擯相，可以治軍旅，完且弗費，善衣之次也。具父母大父母，衣純以繢；具父母，衣純以青。如孤子，衣純以素。純袂、緣、純邊，廣各寸半。
人

**人**本動物也，而常自以爲異於百獸。華夏先哲，求索界說，分別禽蟲，爰得五獸；五獸之中，淺毛者倮蟲；倮蟲之中，長焉則聖人。蓋四肢五官，雖近禽獸，特獨具靈明，爰以相別。《說文》曰：「人，天地之性最貴者也。」謂之。孟子云：「人之所以異於禽獸者幾希，庶民去之，君子存之。」此前賢之於人也，修身是求，厥爲論也。

及至近世，泰西瑞典有林奈者，通博物之學，著《自然之系統》，綱目萬物。乃以**智人**命名，列諸動物界。以生學觀之，今之人者，獨爲一種。其類屬，則爲脊索動物之門，其下哺乳之綱，其下靈長之目，下則人科人屬。
動物

**動物**者，多細胞真核生物也，乾健而能動。

古名因類而不一，或曰蟲，或曰魚，或曰鳥，或曰獸。人亦屬其類，而常不自知。每食他生物，故常居食物鏈之頂層也。

其行為之本，受刺激而反應。原其本者，行為學也。

## 特徵
動物之異於他生物處若干。為真核生物，常多細胞（例外如黏體動物），此為其之異於細菌及多數原生生物者；屬消費者，具一內腔以消化，又區隔於植物於藻類。

## 生物之類
古人界之：動物、植物。然生物非獨此類。今生物之類，其域三：古細菌域、真細菌域、真核生物域。下又分界，真核生物界若干，曰植物，曰原生生物，曰真菌，曰動物。
真菌

**真菌**者，真核生物之類也。微至酵母菌，巨至菇蕈，皆屬其類。其以不動型類植物，以合肝醣類動物，不以花生殖是順故，嘗與藻類被稱隠花植物。一九六九年，洋人惠塔克氏（Whittaker）暢五界説，真菌由是獨立，是為「真菌界」。今分子系統析，菌類遠植物而近動物。真菌之屬，有染植物而致病疫者，有侵動物而致癬疾者，然多者並無其害，或成地衣以給養，或組菌根以輸通，其分解養分，以歸之於大地。微真菌，生態系其四分五裂矣。真菌亦為人所用，食品藥物，得益於真菌者眾。

## 類系
盤古之時，真菌者惟四門，壺、接合、子囊、擔子是矣。二零零七年英真菌學會云，真菌界有微孢子蟲門、壺菌門、新麗鞭毛菌門、芽枝霉門、捕蟲黴菌亞門、梳霉亞門、蟲黴菌亞門、毛黴菌亞門、球囊菌門、含子囊菌門、擔子菌門之雙核亞界。今者十載打過，分類遞嬗，二零一八年，真菌界十有八門矣。

## 天演
今分子系統析云，真菌近動物。云二者由類「領鞭毛蟲」之祖先分岐。領鞭毛蟲者，單幺也，細胞在盃状物，後有一鞭。真菌原始之壺菌類與之同，有一鞭，證據是也。故總動物與真菌，名以後鞭毛類。

古來，卵菌與黏菌亦真菌之屬，然今之所知，其形類真菌，乃趨同所致，非真菌矣。今前者歸於SAR分類群，而後者歸之變形蟲界矣。
培正中學

**培正中學**，居廣東省廣州市東山口，馳譽粵穗，海外有截。嚮有「北有南開，南有培正」之聞，歷出俊穎。問所從來，培正書院也，肇於一八八九年，素訓「至善，至正」，出《大學》：「在止于至善」。初立有歲，廟堂傾覆，風雲詭譎，百端鳴發，數遭侵寇，累遷，流鄰域，續講授於他鄉。而故址未廢，共和國以立，歸屬官府，列編第，嘗易名七中、僑光、人民一中、五十七中。及一九八四年，乃復「培正」之名。
今南粵眾良，亦為一屬，然遠未及先者，蓋故址復名而已，而衣缽不繼，今存風教，體統猶備，賴嗣之功。
港澳支系，亦為名聞。
港有民謠，狀文田區生徒： 「真光豬，嶺南牛，培正馬騮頭，培道女子溫柔柔，茄記靚，顯理掟，慈幼英文正。」
## 穗校大宗
東山培正者，港、澳之宗也。在東山培正路，祭酒呂超。每歲杪，舉會集以慶誕辰，酺宴。二千一十六年，培正教育集團立。

## 港支
一八八九年，浸信會為書塾於東山。一九三三年，外患侵寇，乃徙港講學，支系遂立。在香港培正道貳拾號。一九三五年九月，港校唯設初一級，一九三八年開初中部，居二年，又立高中。四一年，香港淪陷，斯須寢廢，倭奴皇軍，四五以降，於九龍塘復課，翌年還故所。
## 鶴山支
一九三七年，寇賊臨穗，黃啟明率眾避於鶴山。鶴山支立。翌年再遷。
## 澳支
澳門培正中學，支之一。一九三八年倭犯，分兩路設學堂，先香港，次澳門，講授乃得以續。

## 級社
培正級社之制，一以貫續，此法自一九二一年行，以銘每屆生徒。同年入學，無論穗港澳，皆屬一社，真光等亦延此習。

*一九二〇年級
*一九二一年級
*一九二二年級
*一九二三年級
*一九二四年：群社
*一九二五年：勵社
*一九二六年：奮志社
*一九二七年：會仁社
*一九二八年：樂群社
*一九二九年：集益社
*一九三〇年：敬業社
*一九三一年：競社
*一九三二年：善群社
*一九三三年：奮社
*一九三四年：蔭社
*一九三五年：覺社
*一九三六年：翔社
*一九三七年：藝群社
*一九三八年：融社
*一九三九年：鵬社
*一九四〇年：毓社
*一九四一年：磐社
*一九四二年：斌社
*一九四三年：鋒社
*一九四四年：昭社
*一九四五年：毅社
*一九四六年：雁社
*一九四七年：虹社
*一九四八年：建社
*一九四九年：堅社
*一九五〇年：弘社
*一九五一年：明社
*一九五二年：偉社
*一九五三年：誠社
*一九五四年：匡社
*一九五五年：忠社
*一九五六年：瑩社
*一九五七年：輝社
*一九五八年：銳社
*一九五九年：光社
*一九六〇年：正社
*一九六一年：善社
*一九六二年：旭社
*一九六三年：真社
*一九六四年：協社
*一九六五年：耀社
*一九六六年：皓社
*一九六七年：恆社
*一九六八年：仁社
*一九六九年：昇社
*一九七〇年：謙社
*一九七一年：剛社
*一九七二年：賢社
*一九七三年：勤社
*一九七四年：基社
*一九七五年：昕社
*一九七六年：捷社，抑敏社
*一九七七年：傑社
*一九七八年：英社
*一九七九年：榮社
*一九八〇年：穎社
*一九八一年：勁社
*一九八二年：駿社
*一九八三年：凱社
*一九八四年：智社
*一九八五年：博社
*一九八六年：晶社
*一九八七年：德社
*一九八八年：曦社
*一九八九年：禮社
*一九九〇年：騰社
*一九九一年：勇社
*一九九二年：義社
*一九九三年：學社
*一九九四年：頌社
*一九九五年：健社
*一九九六年：頤社
*一九九七年：啟社
*一九九八年：鷹社
*一九九九年：樂社
*二〇〇〇年：展社
*二〇〇一年：慧社
*二〇〇二年：亮社
*二〇〇三年：信社
*二〇〇四年：雄社
*二〇〇五年：廉社
*二〇〇六年：禧社
*二〇〇七年：驁社
*二〇〇八年：希社
*二〇〇九年：軒社
*二〇一〇年：迪社
*二〇一一年級
*二〇一二年：卓社
*二〇一三年：翹社
*二〇一四年：雋社
*二〇一五年：哲社
*二〇一六年：創社
*二〇一七年：愛社
*二〇一八年：臻社

## 註腳

分類:廣州市中學
越秀區

**越秀區**，屬廣東省廣州市。與東山、荔灣、海珠，並稱穗老四區。地在越秀山，因以得名。合方三十三公里有奇，口百萬餘，今為廣東省人民政府與廣州市人民政府駐地。

## 史
爾域，乃古穗城處。穗城為歷代州、郡、縣治所同南越都城，其行政中心，藩佈於今越秀區。

秦始皇帝三十三年一嶺南，設南海郡。本番禺城，在今越秀。而爾域分屬南海縣與番禺縣。隋開皇十年，併番禺縣於南海縣，唐長安三年重置番禺縣，今長塘街以西屬廣州城，文明路以北少許隸南海縣，餘歸番禺縣轄。五代，劉岩建南漢，都廣州，易之興王府，廢南海縣，將其轄區併入興王府。趙宋開寶五年滅南漢，併番禺縣於南海縣，屬府治。皇祐三年，南海縣分番禺縣。穗城始以中廣州府署，西屬南海縣，東屬番禺縣，今越秀區再次分屬兩縣。明洪武三年，番禺縣置鹿步巡檢司，今越秀區轄區東部皆轄於鹿步巡檢司。清末廣州初劃界，今域在警界。光緒三十一年，巡警總局改組，今越秀區屬老新城、東南關。民國十年至三十八年，今越秀區略屬下十一區：西山區、德宣區、惠福區、靖海區、小北區、太平區、永漢區、東堤區、東山區、大東區、前鑒區。

西元一九五〇年六月始建越秀區，時廣州市併原西山、德宣、小北於越秀，以內有越秀山而名焉。時惠福、太平、永漢和大東皆向現越秀界。一九五二年九月，越秀區稱北區，而東區與部中區皆處今越秀區界。一九六〇年七月，併中區八政街於北區，合稱越秀。

二〇〇五年五月，廣州市理區劃，以本東山域，白雲礦泉道，天河登峰道、天河南道楊箕與中山一、二居委會、沙東街道部分區域屬越秀區轄。

## 它典
* 越秀區人民政府 

分類:廣州市區劃
舊字體

**舊字體**者，曏日本之字型也。然本無此稱，二戰終，尚以之為「正字」，其形似今之繁體字，稍有異焉；逮及「当用漢字」出，乃有此名，以別《當用漢字表》之新字體也。雖然，時為文列印者，尚以之撰，蓋列印排版遲易之故；然今舊字體猶有用焉，是日本未禁絕舊字也。故著冀用時，且商許，仍以舊也，望以之名者，亦可以為名也。而中國大陸之繁體字，皆見簡化，無論人、地之字，是異也。
## 參見
* 新字體
* 教育漢字
* 人名用漢字
* 當用漢字
* 常用漢字
* 日本國語國字之惑

## 外連
* A simple Shinjitai - Kyūjitai converter
* A practical Shinjitai - Kyūjitai - Simplified Chinese character converter 
* A complex Shinjitai - Kyūjitai converter 
* A downloadable Shinjitai - Kyūjitai - Simplified Chinese character converter - Download directly (Microsoft Windows NT/2000/XP/Vista)
新字體

**新字體**者，漢字字體之一也，行於東瀛。今日本政府佈《常用漢字表》，定公文之字種及字體者，非限個人等表記者也。其所揭之字體異乎正字者，曰新字體，凡三百餘，別於中原簡體。

## 史
世有漢文，坊間有生省文，日本亦然。明治既降，嘗有議廢漢者，欲代以假名，然漢字若廢，同音且混，卒未取之。二戰後，此論又興。昭和廿六年，日揆發《當用漢字表》，錄字一千八百五十，以限漢字之用。其中簡筆百又卅一，曰之「略字」，去中原簡筆甚遠，唯五十一字同。昭和六十一年，廢舊表，易之以《常用漢字表》，計千九百又四十五字。又布《人名用漢字表》，錄百域名字，改革乃成。

## 新字全錄
:註：蓋此節有JIS X 0213:二〇〇四之增字者，於JIS X 0213:二〇〇四之系統方可示之無誤也。

《常用漢字表》有簡字三百六十一，《人名用漢字表》字十九，《表外漢字字體表》數二十二，去其複計者三，新字凡三百九十九。

若依字典對參，新者遠非三百九十九所能盡。且眾舊字，尚有未入模者也。術瞻首《大漢和辭典》，匠技之類矣。

### 《常用漢字表》所錄新字
《常用漢字表》哨發新字三百五十五，應之者舊體三百五十七。後有錄於改定者七，示以底線。今《常用漢字表》錄新字凡三百六十二。

:

### 《人名用漢字表》錄新字十九
《人名用漢字表》未示舊體與異體之別。二者皆列示於下。

:

### 《表外漢字字體表》錄新字二十二
夫《表外漢字字體表》所收新字者，「簡易慣用字體」也；舊字者，「印刷標準字體」也。而其以「」代「」之屬，約定俗成，以俗為正也，表未錄之。

:

## 參看
* 日本舊字體
* 教育漢字
* 人名用漢字
* 當用漢字
* 日本國語國字之惑

## 外連
*常用漢字表文字版
*人名用漢字表文字版
*表外漢字字體表文字版
* 日本文化廳公佈《常用漢字表》
* 《人名用漢字表》圖版 
* 《表外漢字字體表》圖版 
* 當用漢字字體表1948年（青空文庫內）
藤原定子

**一條藤原皇后**，諱定子。關白道隆女也。正暦元年，入內。尋為女御。授從四位下。時后年十五，長於帝四歳。十月，立為中宮。

　后母高階氏起寒微，宦仕更事。后亦傚其風，抑損接下。時道隆權重，卿相家無復納女者，以故后專寵。

　長德二年春，有身，出居二條第。四月，后兄伊周及隆家，有罪配流。后深憂悶。五月，自截髮為尼。六月，二條第火。避之亮高階明順宅。既而徙中納言平惟仲家。十二月，生修子內親王。帝聞之，密遣右近內侍視之。帝切欲見皇女，數命后入宮。不肯聽敕。后外祖成忠勸后曰：「吾夢吉，宜急入宮。」

　三年六月，攜皇女入居職曹司。帝猶以為遠，徙之別殿。每夜至焉，寵幸如舊。

　長保元年，又有身。八月出宮，就前但馬守平生昌家。后叔父道長與后父兄素不相善。是日，道長故邀在廷諸臣，遊宇治家。御輿將出，無造朝者，稽延經時。其遭屈如此。十一月，生敦康親王。時帝未有嗣，大喜欲見之。而憚道長不果。

　二年，上東門院立為中宮。后改號皇后。會中宮出道長第，帝時其亡，將召敦康親王見之。中宮、道長亦催之。帝悅，召后及二子入宮。后曰：「妾嚮引退，無意入宮。而今應敕者，殊欲一就天日，而使今宮得託。」辭氣悽惋，帝慰諭之。既而又有身，出就生昌宅，憂鬱成疾。伊周憂之，修法求助。一時高僧皆憚道長，不肯來。十二月，生媄子内親王。數日，崩，年二十五。葬於鳥部野。后疾，作歌述懷，又書後事繫之帳。伊周奉遺意襄事。

　后母妹稱御匣殿，后託敦康親王鞠育之。及后崩，奉親王入宮，帝幸之有身。伊周、隆家竊喜，禱徼福祉。及產，不娩而卒。
敦康親王

**敦康親王**，一條天皇長子，皇后藤原定子出。生於長保元年。

及上東門院入為女御，帝憚左大臣道長，不輒召見之。長保二年，年甫二歲，以道長請，始入謁帝。是歲，母后崩。

敦康，敏慧美貌，帝深愛之，使上東門院母視，聽乘牛車出入禁中。尋為親王。

寬弘七年，敘三品，為太宰帥。帝方御一條院，敦康徙居別納。帝不豫，入侍湯藥，常不離側。

帝之禪位於三條帝也，欲以敦康為之儲嗣，然以其舅準大臣藤原伊周已薨，中納言藤原隆家僅存，無戚里之臣、輔翼之者，且後一條、後朱雀二帝，並上東門院所生，憚道長，難立之。時中納言藤原行成為敦康敕別當，密召問之。行成曰：「皇位所歸，乃天命，非人力。仁和先帝因有皇運，雖及老齡，猶登大位；恒貞親王始備儲貳，終遭棄置。皇后外戚高階氏之先，因有齋宮之事，已獲譴於大神宮；今更不可立之。曩者文德天皇有愛姬紀氏所生長子，憚忠仁公不得立。況丞相國之重臣，必欲立其孫，其勢已成，爭之無益，徒勞神襟。陛下誠憐親王，可進其一品，豐其食邑，庶幾得伸上意。」帝從之，竟立後一條帝。

帝崩，敦康徙居南院。尋進一品，準三宮，食邑外加一千戶。

長和五年，任式部卿，左近衛大將藤原賴通以敦康有令望，素深屬心，納妻妹為之妃，為經紀其家事。以故租入無逋欠。上東門院又厚資給之，資產常得不乏。會小一條院辭儲位，上東門院喻道長，欲立敦康代之。道長以帝遺旨拒之。敦康益致悒鬱。

寬仁二年十二月，以疾薙髮。即日，薨，年二十。明年，為廢元會。女嫄子，賴通養為女，為後朱雀帝中宮。
樊宏

**樊宏**字靡卿，漢南陽湖陽人也，世祖之舅。其先周仲山甫，封於樊，因而氏焉，為鄉里著姓。父重，字君云，世善農稼，好貨殖。重性溫厚，有法度，三世共財，子孫朝夕禮敬，常若公家。其營理產業，物無所棄，課役童隸，各得其宜，故能上下戮力，財利歲倍，至乃開廣田土三百餘頃。其所起廬舍，皆有重堂高閣，陂渠灌注。又池魚牧畜，有求必給。嘗欲作器物，先種梓漆，時人嗤之，然積以歲月，皆得其用，向之笑者咸求假焉。資至巨萬，而賑贍宗族，恩加鄉閭。外孫何氏兄弟爭財，重恥之，以田二頃解其忿訟。縣中稱美，推為三老。年八十餘終。其素所假貸人間數百萬，遺令焚削文契。責家聞者皆慚，爭往償之，諸子從敕，竟不肯受。

宏少有志行。王莽末，義兵起，劉伯升與族兄賜俱將兵攻湖陽，城守不下。賜女弟為宏妻，湖陽由是收系宏妻子，令出譬伯升，宏因留不反。湖陽軍帥欲殺其妻子，長吏以下共相謂曰：「樊重子父，禮義恩德行於鄉里，雖有罪，且當在後。」會漢兵日盛，湖陽惶急，未敢殺之，遂得免脫。更始立，欲以宏為將，宏叩頭辭曰：「書生不習兵事。」竟得免歸。與宗家親屬作營塹自守，老弱歸之者千餘家。時赤眉賊掠唐子鄉，多所殘殺，欲前攻宏營，宏遣人持牛酒米穀，勞遺赤眉。赤眉長老先聞宏仁厚，皆稱曰：「樊君素善，且今見待如此，何心攻之。」引兵而去，遂免寇難。

世祖即位，拜光祿大夫，位特進，次三公。建武五年，封長羅侯。十三年，封弟丹為射陽侯，兄子尋玄鄉侯，族兄忠更父侯。十五年，定封宏壽張侯。十八年，帝南祠章陵，過湖陽，祠重墓，追爵謚為壽張敬侯，立廟於湖陽，車駕每南巡，常幸其墓，賞賜大會。

宏為人謙柔畏慎，不求苟進。常戒其子曰：「富貴盈溢，未有能終者。吾非不喜榮勢也，天道惡滿而好謙，前世貴戚皆明戒也。保身全己，豈不樂哉！」每當朝會，輒迎期先到，俯伏待事，時至乃起。帝聞之，常敕騶騎臨朝乃告，勿令豫到。宏所上便宜及言得失，輒手自書寫，毀削草本。公朝訪逮，不敢眾對。宗族染其化，未嘗犯法。帝甚重之。及病困，車駕臨視，留宿，問其所欲言。宏頓首自陳：「無功享食大國，誠恐子孫不能保全厚恩，令臣魂神慚負黃泉，願還壽張，食小鄉亭。」帝悲傷其言，而竟不許。

二十七年，卒。遺敕薄葬，一無所用，以為棺柩一臧，不宜復見，如有腐敗，傷孝子之心，使與夫人同墳異臧。帝善其令，以書示百官，因曰：「今不順壽張侯意，無以彰其德。且吾萬歲之後，欲以為式。」賻錢千萬，布萬匹，謚為恭侯，贈以印綬，車駕親送葬。子鯈嗣。帝悼宏不已，復封少子茂為平望侯。樊氏侯者凡五國。明年，賜鯈弟鮪及從昆弟七人合錢五千萬。

論曰：昔楚頃襄王問陽陵君曰：「君子之富何如？」對曰：「假人不德不責，食人不使不役，親戚愛之，眾人善之。」若乃樊重之折契止訟，其庶幾君子之富乎！分地以用天道，實廩以崇禮節，取諸理化，則亦可以施於政也。與夫愛而畏者，何殊間哉！
中正紀念堂

**中正紀念堂**，立於中華民國臺北中正區，肇於民國六十五年，越四年成。

此堂之立，在憶思先總統蔣中正。形制仿古，凡六柱五間十一樓。堂前立有牌坊，橫匾書「大中至正」。語出王陽明《傳習錄》「不知先生居夷三載，處困養靜，精一之功，固已超入聖域，粹然大中至正之歸矣。」亦合中正本名。

九十六年，民進黨易其名曰「自由廣場」，取道西法，左而右書，去漢文牌匾之風。兼易紀念堂名，名之「臺灣民主紀念館」。翌年，國民黨當政，歸正堂名，而匾額字書，則不復正，以息民爭。百有六年春，文化部長鄭麗君告曰，售於紀念堂，而有涉乎蔣氏威權者，盡撤之。
## 引據
張國榮

**張國榮**，香港人也，祖籍廣東梅縣，一九五六年九月十二日生。初名**發宗**，兄弟十人，國榮最幼，因名十仔。時香江為英土，故有英文名「**叻仕尼**」。

父活海公，工紡織，名裁縫也，嘗鬻衣與荷里活馬龍白蘭度諸名伶。長姊綠萍亦香江仕宦。

年未總角，高堂不睦，幸蒙女傭六姐撫育。及十三，負笈英國，越數年，題名列斯大學。未及一年，父竟病篤，歸而省之。旋離家獨處，一九七七年入試亞唱，高中榜眼，耽乎梨園。然清才雖有，伯樂難逢，藉藉無名者逾七載，終《Monica》曲出，名徹港九。

張初以歌名世。時有歌者譚詠麟，亦豪雄也，其時譚張爭霸，爭與甚烈；張素性清達，一九八九年隱退加國，越五載乃復出，而寶刀不老，猶勝從前，世皆異之。亦工電影，有名作《霸王別姬》《春光乍洩》《胭脂扣》《縱橫四海》《阿飛正傳》等十數部，或稱帝港日，或折桂美法，蜚聲海內外。又以張生沖懷慈藹，善行遍世，敬老扶少，慕豔者咸呼「哥哥」。

張生之工歌善藝，世難再也。其雖居超然，銳意進取，百折不回。不意天有不測之風雲，竟致抑鬱之疾，藥石罔靈，心患難癒。向語其姊：「某之所求，財物摯友，應有盡有，何致此疾，漏夜反側，痛楚難眠！」皆亡其對。及病篤，二〇〇三年四月一日酉時，自墜於香港東方文華酒店，年四十六。遺書遍謝親朋摯愛，又云，「某行事無愧乎天地，如何致此？」 於是九州震痛，萬人同悼，發引道旁，灑淚街巷。

香江才子倪、黃等，俱與張生善，謂其「眉目如畫」，乃「翩翩濁世佳公子」也。國榮身後，黃霑吊之，曰，「或因彩雲易散琉璃脆，世間好物不長久，天不假年，所以如此」。

分類:英屬香港列傳
夏威夷群島

**夏威夷**（英文：Hawaii，夷文：Hawaiʻi），北太平洋中諸島也。去大陸甚遠，凡三千七百里至北美。治檀香山。曾曰「三文治島」。地窄而腴，名者有八島，乃大島、羅迺、嘉羅拉威、茂宜、茂羅海、華富、嘉惠也、倪豪。一八八九年為美國併之，一九五九年八月二十一日初爲美國第五十州。是為夏威夷州。

## 史
夏威夷者，古來無人居之。島人有善航者，東渡至此，始有人煙。其土雖狹，而廣於海中諸島。海民慕而往之，漸生部落。其民不識書紀，其故難考。今人以考究其古，計其史不過千年。部落乃成，蠻荒漸開。諸島異主，其中酋首裂土而居，其民只知其主，不識有國，惟諸部落聯合，舉一大酋首為國主。其民奉鬼神，酋長為司祭，民莫逆之。其酋首不婚平民，准通其族。國統世襲，不識法典，賞罰皆由酋長。酋長號令，俱假神名。其土無金鐵，民事漁耕，衣葛居草，器用木石。其民和善，不好惡鬥，故世代垂拱，猶存古風。

公元一七八二年，酋首卡梅哈梅哈出，平諸酋，合諸島，八島混一，尊為大王，開夏威夷王國。卡氏得為王者，因英人所資西式軍械也。得以建國，師於英美，通有無，準傳教，助移民。其國乃成。
韓熙載夜宴圖

**韓熙載夜宴圖**，中華十大傳世名畫，南唐顧閎中繪韓熙載夜宴笙歌於府宅也，原本已佚，今有宋人所摹絹本，藏故宮博物院，闊二十八釐米，長三百三十五釐米。別有明唐寅摹本，藏重慶中國三峽博物館。

## 圖
全畫五分，以畫屏、帳篷之屬間之：自右而左，次第繪「聽樂」、「觀舞」、「歇息」、「清吹」、「散宴」等，非一時之事也。

## 史
韓熙載，本後唐北海人，父坐罪伏誅，遂走投南唐，為中主所重。及後主立，南唐外事後周而內行傾軋，熙載居要職，恐上忌之，乃偽好聲色，不理政事，以求自保。後主猶不信，遂遣顧閎中、周文矩往府窺之，令各繪其所見以呈。熙載審知上意，遂示以笙歌奢靡，二人畫訖，呈諸後主，後主方信其無貳心，熙載遂得保全。

史載二畫本傳承之序止乎元季，今存世者，蓋摹顧也，其末有諸藏家鈐印，並清高宗題跋等。清亡，廢帝攜往滿洲，迨寇逐，廢帝縲絏北地，斯圖轉流至北京玉池山房，張大千聞之，購之以金五百，大千走台灣，圖遂歸藏於故宮。
世界人權宣言

**《世界人權宣言》**者，蓋定基本人權，明言天賦，不容侵犯。

自二十世紀伊始，四十餘年間，再經舉世大戰，人命草芥，情難以堪。故二戰以降，聯合國立，草議宣言，明定人權，以保蒼生，護萬民之自由。民國三十七年十二月十日，聯合國諸邦會於巴黎，約此宣言，正立於世。

其文凡三十條，分四大域。首條言「宗旨」、次條言「平等原則」、三至廿一條言「公民政治權利」、廿二條以降言「經濟社會文化權利」。

自宣言約立以降，逢十二月十日，皆稱「世界人權日」。因得萬國碼之助，其文所譯部數，舉世首屈一指。

## 條文

=序=
人之威武、平等、權利者，世界大同之本也；

褫奪民權，苛政之極；夫口語、諫諍、義理者，皆人權也，庶民所冀；

民因虐政，抗暴義舉；律法護民，誠切要也；

萬國當永結同好；

萬國之民，立自然權利、威武、兩性皆等之理於《憲章》；

聯合國所轄之邦，咸助自由民權以行；

萬國人民，當知自由民權。

故頒此詔約，萬邦咸當謹奉。願萬國之民，銘念此約；自由人權，為世所尊。各邦法令，咸遵此約；各聯合國成員國國民皆奉此約，並謹守而行之。

=壹=
人者，生而平等也；降世以來，便得自由、威武、平等、心觀，彼此皆如手足。

=貳=
是約所名之權，萬民同享，無分種族、顏色、性別、言語、宗教、政見、故國、出身、財產、家門；不得因故國強弱，分而待之，雖果不獨立，亦如此。

=叁=
人皆有權得生。

=肆=
人皆不得為他人所奴；廢奴隸之道，絕奴隸貿易。

=伍=
簡法輕刑，不得行酷刑如車裂、凌遲之儔。

=陸=
人之尊嚴，為法所認，無分地域。

=柒=
國法於民，一視同仁。法護萬民，法護是約。

=捌=
民權遭犯，可由社稷衙門救之。

=玖=
毋得無故系、禁、流良民。

=拾=
及對刀筆，庭訊公平，毋得偏袒，人之權也。

=拾壹=
為人所狀告者，方未罪狀確鑿之時，視若無罪；若一人之為抑或所不為，未違其所屬國之法，視同無罪。
所罰毋逾法之所定。

=拾貳=
人非聖賢，皆有私事，如生活、家事、住所同通信之屬。人皆有名，無關良劣。故上文所述皆受此約之護，
毋得干涉。

=拾叁=
人有歸化、遷徙之權。

=拾肆=
人皆有權求助於他國以免逼害；而非政治之爭，抑或有悖此約者，不得援此法。

=拾伍=
人皆有權得國籍，不得為他人所奪；更易國籍，民之權也。

=拾陸=
及冠者，無關種族、國別、崇信，皆有成家之權。婚後同分家之時，雙方之權平等；唯兩者皆有成家之願，方可通婚；
家庭乃人類生存基本單元，其權為法所護。

=拾柒=
人皆有權得財，或獨有，或共有，毋得褫奪。

=拾捌=
人之所思，人之所言，人所篤信，不受制限；易其崇信，民之權也；人皆可以教義、作為、禮拜、戒律，表其虔信。

=拾玖=
人皆有論見之自由：持己所見，不受譏謗；集思廣益，無分地域。

=貳拾=
人皆有權入合法社團；不得強令人隸於社團。

=貳拾壹=
人皆有干涉政事之權，可親入之，亦可求議舉之人替之；人之議政之際遇平等；民意，社稷本也。社稷應行定期、實效之議舉，效平等之法；議舉之權，必以平等、邊及為本，且當糊名，確其自由。

=貳拾貳=
人皆有權受社稷保障其人格尊嚴、自由發展之立身、文化、財產權利；其之效出於國之奮進同世界協作。

=貳拾叁=
人皆有權入仕或選職，並保以公正、舒適、免於失業；同職業者，所獲利祿不得不等；應使其家門得以生計，可以他法保之。若其權受害，可組織工會以保全。

=貳拾肆=
仕者須有閒暇之權，應以工時制限同定期予薪休假效之。

=貳拾伍=
人皆有權為家門之生計，而受社稷所資之衣食、療養同服務；若遇鰥寡獨孤者同失業者，社稷應予以資助，以助其生。
婦人、女童同私子亦應受國法之護。

=貳拾陸=
人皆有權受教。基礎教費應免之，且應視為人之義務。技藝同職業專校應遍之。人皆有權以科舉而入高學。
教育之本，乃揚人之個性，光人之尊嚴。其之效者，乃促各國、各種族、各宗教之融合互通，並聯合國維和活動。
父母應為兒女擇受教之類別。

=貳拾柒=
人皆有權感人類文化之卓越，行文明之事，受科學、藝術所賜之福；其人有權受所作之詩詞歌賦，同書畫、雕刻、音樂作品所生之利；其作亦受版權之護。

=貳拾捌=
遵奉此約，人之權也。

=貳拾玖=
人有義務於世，故此其人可發揚其身。
人行權利同自由之時，僅受法約制限，而此制限乃為他人自由同權利，並持民主社會之倫理、道德而設。
此等自由同權利，不得有悖於聯合國之則。

=叁拾=
本約之文，萬邦萬民，毋得曲解，以行不軌。

望天下世人，銘記於心，以身作則，共守此約。

## 評
其約乃成於第二次世界大戰之末。萬國一堂，百家爭鳴，終成此文。或以為非強制性世界公約；或以為習慣法，尚無定論。且至今仍未全然為各國所謹守。北朝鮮之民無言論、信仰、出國歸國之自由；酷刑如死刑之類仍用於中華人民共和國、日本、中華民國、新加坡、博茨瓦納、美利堅合眾國少許地域。
雖說如此，其貢獻亦不可小覷。後聯合國頒布《公民權利及政治權利國際公約》同《經濟、社會、文化權利國際公約》，皆以此為本。
東巴文

**東巴文**者，兼示音意之文也，其形尤古於甲骨文之形。
藏東滇北，納西族人居焉，世以為書。今存《東巴經》者，本源也。為東巴之所操，故謂之東巴文。

單字凡二千二百二十三，語豐甚。能通意感，能馭繁贅，且能賦詩。今得邦聯之讃許，乃以數碼錄之。

二零零五年，麗江市東巴文化治學所範之，統文之法則、音義云云。而同年貴州次鄉旅論事，張小軍曰:「東巴文且絕以濫商。」
司徒雷登

**司徒雷登**，美利堅人也，清光緒二年生於杭州。父母皆基督教長老會傳教士，並從美利堅駐華使臣府事外交職司。

## 負笈故國
幼，之美求學，以不操英語而見笑於同窗，後學於哈姆普頓-悉尼學院。時，或倡傳基督教於世，司徒然之，乃轉紐約協和神學院。三十年，學成，歸華。以其生於杭州，熟稔吳越方言，執以與人言，甚於執英語也。每自言：「吾為華人耶？美利堅人耶？吾與為華人也。」後四年，赴南京，於金陵神學院授希臘文。宣統三年，更加教職，為南京教會事業委員會主席。

辛亥革命起，為美國新聞界聯合通訊社駐南京特約記者。

## 主事燕園
民國八年，美國教會合在京三校，立燕京大學，延司徒為校長。其時，燕大寄寓城內，不得施展，司徒往返中美，募捐籌款，又於京西覓得陝西督軍陳樹藩荒園，本前清親王產也，方六百畝。司徒親入陝，說之，樹藩市以洋六萬，並諾以其三分之一資燕大，獎賞優學。其後，累複拓建，概為今之北大址也。

司徒主華夷並納、學術自由，曰：「既在華土立學，當服華司之法。」時國府禁教會學生奉基督，司徒許之；又禁洋人為校長，司徒遂自請去職，退為教務長。更親謁諸名門，延以為師，顧頡剛、錢穆、陳寅恪、錢玄同等俱往襄之，燕大聲名鵲起，十年有間，桃李天下，儼然教會大學之魁首。

## 助華抗日
司徒倡民主和平，並助中國抗日。二十年，日師佔東北，司徒親率學生集會抗議。二十三年，北平學子急國府之不抗日，欲往南京請願，時司徒在美，校電召其返，皆謂其必止眾生。司徒則曰：「余登岸於滬，問曰，『燕大有往請願者乎？』對曰『然。』余心遂寬矣，倘今時燕大竟無人往，則吾之教失其功也。」

後，戰事日酣，司徒嘗歸美遊說，得允設或北平陷於寇手，猶許續為立學。未幾，北平果陷，眾學子旦夕未能盡避內地，亦未肯學於偽府，遂咸歸燕園。司徒則復自任校長，樹美利堅國旗於校內，詐語寇曰：「燕大，美利堅之學府也。」蓋當其時也，美日非敵，以此燕園可得保全。更聘通曉日語者，周旋美領事府與寇師間，請釋以宣言抗日而見緝者。又恐見佔日久而生變，謂眾師生曰：「燕京大學，非世外之桃源，爾儕豈可兩耳不聞窗外事焉？今北平既陷，其不可惑於寇師之言也！」又勵師生：「有報國之舉，但行無妨，此皆彰我燕大校訓『因真理，得自由，以服務』之舉也，行有難，吾當資之。」

三十年，日美釁起珍珠港，司徒遂為日師所拘，義不肯降，美國務院亦嚴令釋之，日師以其為美國所重，羈之愈急。又以其或知軍情，逼訊甚，無獲而止。於獄中別無所事，乃著書誌其生平，迨至三十四年寇降，始得脫難，仍任舊職。

## 調停國共
未幾，國共鬩牆，馬歇爾奉總統杜魯門令，特使中國，以期斡旋，未果。然其以司徒深居中國，廣交士紳，舉之為大使。

三十五年七月，司徒履職，仍任燕大校務長，勉力以冀息內戰，行民主，立共和，建聯合政府。聞一多讚曰：「今美國以司徒氏為使，此國人之友也，生於華，學於美，宛若負笈美國之華人也，是知國人之習者也，是解國人之憂者也。」遽料時局詭譎，此語未息，而一多見刺，國府失勢。

三十八年四月，共軍尅南京，諸外使隨國府遷粵，甚或蘇使亦然，然司徒以中美或友或敵，事關天下和平，乃堅守南京。毛澤東、周恩來等俱因其師友致書，欲延往北平與商外交事。司徒亦欣然畫之，然美國務院未之允，迨至八月，奉召回國，旋去職。後司徒自歎曰：「但使兩党免於鬩牆，以立共和者，吾敢不殫力而行耶？奈何兩黨俱不從吾望，皆不肯自退毫釐，吾實負四兆華民之厚望也。」

毛澤東且握海內，聞其歸國，乃屬文哂之，曰：「其善蠱惑，而美國所以奉國府者，實見侵之策也，今司徒之離華，足見其策之敗」云云。於司徒資華之功，未用片字。冰心嘗諷曰：「是何言？夫司徒者，輔眾學子數矣，有欲往解放區者，司徒皆力助之也。此資我者也，未銘其功而返哂其遇，此忘恩負義也。」

## 魂歸杭州
司徒既歸，以其嘗斡旋國共，與白宮行事不一，見禁宣言，複為麥卡錫主義者所擾，遂罹中風之症，疾日重，終不能言。其子早見背，乃由秘書傅涇波贍之。

一九六二年九月，歿於華盛頓，年八十七歲。

司徒嘗囑曰：「昔吾葬拙荊燕園內，吾死，請借抔土與同穴焉。」奈何共、美交惡數十載，不得以行。一九八六年，中共中央書記處嘗允之，或聯署力阻，遂止；一九九九年，北京大學復允之，未幾，南聯盟使館事起，遂再止。二零零八年十一月，涇波子履仁方奉其骨灰葬於杭州半山安賢園。

縱觀司徒一世，奔波中美間，又值風雲之世，經歷不凡，著《啟示錄注釋》、《司徒雷登日記》、《在華五十年──司徒雷登回憶錄》行世，林孟熹歎曰：「司徒全力以入中國之政事、教育，其所成者，舉凡美利堅，此百年無人能及也。」 　　

分類:華盛頓州列傳
分類:浙江省列傳
萬春南越帝

**萬春南越帝**，名**賁**，龍興太平人，祖籍漢地，七世祖南遷交趾。世家豪強，天資奇才，文采華麗，有鴻鵠之志。

先仕於梁，任德州監。交州刺史蕭諮失德，行暴政而失民心。南帝連數鄉豪傑，發兵反之。鄉人具應，有朱鳶人趙肅，與廣陽門郎蔡樽稱賢者。時為梁大同七年。諮懼走廣州，南帝乃入龍編，據於交州。

梁大同八年冬，梁使孫冋平南亂，冋以春瘴方起，請待秋時，不許。乃軍入南地。至合浦，瘴氣大作，漢兵十死六七，無奈而返。明年，林邑寇日南，使范脩拒，敗之於九德。

## 集注
紋章

**紋章**者（英文：coat of arms），牌號也。元初，人獸競逐，先賢聚民為部，各設旗號。其號有玄怪圖像，亦有飛禽走獸。部族征戰，皆立大旗陣前，以辯敵我。古希臘人紋旗號盾面，乃紋章之始。

隶至中世，騎士披掛，頭盔覆面，人貌難辨。乃紋章盾上，以示己身。紋章之初，無取用之法，多以色辯。騎士制興，名譽世襲，豪族紋章，乃顯貴之物，始開細類之制。
寧波市

**寧波市**，簡作**甬**，甬者象形，鄞州、奉化地山巒之形也。故明州、慶元府。今屬中華人民共和國浙江省。其地東北臨海，西接紹興，南連台州。北對滬都，口五百七十六萬有餘。以埠聞名，以船繁茂。其貨往來者冠寰宇。商者雲集，舊有商幫，至今不廢。自宋以來，文教始興。靖康後，鴻儒輩出，陽明之學，傳佈甚廣。民風重商，漸成風氣，又以近海之故，漁舟咸集，民俗漸染。婚喪嫁娶，凡富甲者，皆置辦朱金木雕，謂之曰「十裡紅妝」道光之後，西風日盛，是故影視報刊業欣欣然焉。城中復有書館曰天一閣是為今所存天下最古者也，甬人皆以為傲，號曰：書藏古今，港通天下

寧波湯糰有令譽：江南曰湯圓，北人或乎之曰元宵，通稱曰湯糰。

## 沿革
初，越王勾踐滅吳，駐大城，名曰句章，為寧波始城。秦屬會稽郡鄞、鄮、句章三縣。唐開元二十六年始置明州，長慶元年營今城於三江口，以為州治。日本遣唐使三謁明州，以登岸也。宋王荊公為鄞令，立學堂，舉鄉裡賢能，以俟後學，遂成經世之風。靖康後，豪門多南遷，史氏煊赫一時，時人曰「滿朝紫衣貴，皆是四明人」。宋寧宗立，以年號賜明州，升慶元府。元改慶元路，元末方國珍據之，後降朱元璋，改明州府。明興，避國諱，取「海定則波寧」之意，始稱寧波。久有倭寇為亂，兼有紅毛夷人犯東境，卒為戚繼光所平。清末國事衰頹，鴉片戰爭後始通商，洋務方興。咸豐間行海漕，發於寧波，終於京畿。假海運錢莊之利，商者愈富，商幫驟興。時滬上洋商濟濟，甬商多趨於彼，宣統時已有四十萬之巨。中華民國立，隳城牆，興市政，然日寇來襲，多毀於一旦。開明街為日寇瘴氣所傷，歿百餘人。民國三十八年，寧波為解放軍所破，後隸於中華人民共和國，及至今日。

## 政區

寧波轄六區，二縣級市，二縣。
* 區：海曙、江北、鎮海、北侖、鄞州、奉化；
* 市：慈溪、餘姚；
* 縣：寧海，象山。

## 它典
* 寧波市政府
韓遜

**韓遜**，本靈州之列校也。會唐季之亂，因據有其地，唐乃授以節鉞。梁初，累加檢校太尉、同平章事。開平中，梁將劉知俊自同州叛歸鳳翔，李茂貞以地褊不能容，乃借兵以窺靈武，且圖牧圉之地。知俊乃帥邠、岐、秦、涇之師數萬攻遜於靈州，遜極力以拒之，久之，知俊遁去。梁祖嘉之，自是累加官至中書令，封潁川郡王。

遜亦善於為理，部民請立生祠於其地，梁祖許之，仍詔禮部侍郎薛廷珪撰文以賜之。貞明初，遜卒於鎮，軍中立其子洙為留後。

## 據
*《舊五代史·世襲列傳一·韓遜》
*《新五代史·雜傳·韓遜列傳》
韓非子

**韓非**者，韓之諸公子也。喜刑名法術之學，而其歸本於黃老。非為人口吃，不能道說，而善著書。與李斯俱事荀卿，斯自以為不如非。非見韓之削弱，數以書諫韓王，韓王不能用。於是韓非疾治國不務脩明其法制，執勢以禦其臣下，富國彊兵而以求人任賢，反舉浮淫之蠹而加之於功實之上。以為儒者用文亂法，而俠者以武犯禁。寬則寵名譽之人，急則用介胄之士。今者所養非所用，所用非所養。悲廉直不容於邪枉之臣，觀往者得失之變，故作孤憤、五蠹、內外儲、說林、說難十餘萬言。然韓非知說之難，為說難書甚具，終死於秦，不能自脫。

又，申子、韓子皆著書，傳於後世，學者多有。

史遷曰：老子所貴道，虛無，因應變化於無為，故著書辭稱微妙難識。莊子散道德，放論，要亦歸之自然。申子卑卑，施之於名實。韓子引繩墨，切事情，明是非，其極慘礉少恩。皆原於道德之意，而老子深遠矣。

## 據
*《史記》〈老子韓非列傳〉
巴別塔

**巴別塔**者，宗教典故也，喻**天德不容悖**。耶經傳為高塔。或本作**巴貝爾塔**、**巴比倫塔**。巴別者，希伯來語使動詞也，意**亂之**。

或以為信史，而訪諸祖語之存、天下通言之佈。

## 經
《聖經·舊約·創世記》載：夫洪水既去，紀元伊始，天下萬民，言文一致，同心同德，戮力而耕。後東遷示拿，見一平原，議曰：「此地開闊，宜建一城，燒磚鍛石，復築巨塔，上接寰宇，下聚黎民，榮光萬世。」耶和華臨，怒曰：「今築高塔，他日又欲何之？」遂間其部落，攙諸雜音。頃之，宇內諸民，言不通，文不同，邇者辨以民族，遐者誌以國家，分據諸方，築塔之事竟不成。

## 攷
各地治世一覽

夫**治世**者，文明卓立，王於天下，守在四夷之世也。天地之間，亙古以還，堪稱治世者，不外十數，兹列如下︰

*羅馬治世（Pax Romana）
*中華治世（Pax Sinica）
*美國治世（Pax Americana）
*大英治世（Pax Britannica）
*天國治世（Pax Dei）
*歐洲治世（Pax Europaea）
*西班牙治世（Pax Hispanica）
*荷蘭治世（Pax Hollandica）
*回回治世（Pax Islamica）
*蒙古治世（Pax Mongolica）
*德川治世（Pax Tokugawa）
*鄂圖曼治世（Pax Ottomana）
*可薩治世（Pax Khazarica）
*叙利亞治世（Pax Syriana）

以治世用諸四海者，實泰西之舉也，其文曰「pax」，故引拉丁文，以為考對。
羅馬治世

夫**羅馬治世**（Pax Romana）者，謂羅馬雄霸地中海，法治休明、文教昌盛、四夷賓服、境內昇平之世也。

西元前二十九年，奧古斯都混一羅馬，重整制度，名仍共和，實行元首，國內團結。自是以降，二百年間，明君輩出，修明內政，輕傜薄賦，建設不斷。緃有外敵寇邊，亦必敗卻。時羅馬方五百萬公里，西起伊比利亞、北抵北海、東鄰安息，南至沙漠，時惟強漢可比。

其間，有五賢帝，猶若堯舜，治國有方，禪讓賢能，可謂大治。史家吉朋謂之曰︰「天下歷代，以民之富庶安樂論，何時居首？聞者立對曰：自圖密善薨至康茂德立，可以當之。彼時羅馬雄有四海，國事雖定於一尊，而以仁德聰睿導焉。四帝相繼，統御諸師，頗能剛柔相濟。涅爾瓦、圖拉真、哈德良、派厄斯、奧勒留五帝威嚴德業，下皆景仰。御國之道，一以始終，待民寬仁，而治理皆本法度，人皆頌之，帝亦頗自慰。當是時，若夫羅馬推重理性自由，則共和可復，功業皆歸於賢君爾。」

然盛極必衰，羅馬亦然，自奧勒留崩，其子康茂德立，荒怠朝政，暗殺親貴，人人惶恐，羅馬始衰。至卡拉卡拉時，敕令凡境內之民，皆成羅馬公民，民遂失上進之志，貴族寒門乃分，內爭益烈。復邊患日戚，北有日耳曼、東有波斯，交侵不斷，建設俱停，稅賦遽增，民怨沸騰，治世乃終，亂世乃始，史稱「三世紀亂局」，蓋亂世始自西元二百年左右之故也。

## 據
* 吉朋《羅馬帝國衰亡史》
名偵探柯南

**《名偵探柯南》**，日本漫畫也。青山剛昌著。平成六年元月，初宣於《週日周刊》。其日文版，小學館梓行；臺灣中文版，青文出版社梓行；大陸，長春出版社梓行。有動畫焉，平成八年，元月初八首映於讀賣臺，連載至今。

## 緣起
東京偵探工藤新一，偕毛利蘭遊園。途次，遇人可疑，隨之。覺，被毒以APTX4869。發則還童貌。無已，乃寄蘭家，易名江戶川柯南。柯南常助毛利小五郎司事也。

## 人物
***工藤新一**
:配聲者，山口勝平。新一主角，偵探，年十七，帝丹高中生。居東京都米花鎮，容貌英挺瀟灑，性和善有禮，剛正有義，嫉惡如仇。嗜推理小說，才識淵博、能文藝，善足球，亦善小提琴，唯不曉音律。有絕對音感。被毒後，變貌江戶川柯南。

***工藤優作**
:新一之父，作家。

***工藤有希子**
:配聲者，島本須美。有希子，新一之母，女優也。

***江戶川柯南** 
:配聲者，高山南也。柯南即新一，得名江戶川亂步，暨英柯南道爾。 今寄蘭家。佩眼鏡自隱。常言：「真相唯一！」。

***灰原哀**
:配聲者，林原惠美也。本名曰宮野志保，年十八，原本黑衣人士，因其姊被殺，遂食APTX4869，乃易容，變貌為童。現居阿笠博士之處所，同江戶川柯南、吉田步美、円谷光彥、小島元太學於帝丹小學校，偽為小學生。

***毛利蘭**
:配聲者，山崎和加奈也。本作女主役，帝丹高中學生，毛利小五郎之女，年二八有一年矣，為新一之總角交。頭有一角,容貌美麗，善空手道。

***毛利小五郎**
:配聲者，原神谷明，今小山力也也。毛利蘭之父，嘗為警，今私家偵探。好女色，善射擊暨柔道。

***阿笠博士**
:配聲者，緒方賢一。工藤新一鄰居，善發明。體肥，禿頭白髮。所造，皆為江戶川柯南所用，如領結型變聲器、手錶型麻醉槍、犯人追蹤眼鏡、增強踢力球鞋。知柯南真身者，彼爲第一人。

***服部平次**
:配聲者，堀川流也。工藤新一之友，亦為偵探，年十七，改方高中生也。居大阪府寢屋川市，膚黝黑，善劍道。與新一並號曰「東之工藤，西之服部」。

***遠山和葉**
:配聲者，宮村優子。服部平次之青梅竹馬，亦為改方高中生，善合氣道。

***黑衣組織**
:日文名曰「」，跨國犯罪者所群集也，江戶川柯南之敵，其目的不明。

***貝爾摩德**
:配聲者，小山茉美。又名「莎朗·溫亞德」、「克莉絲·溫亞德」，為美國優伶也。性惠敏，善易容，長於御、射之藝，嘗入一跨國犯罪組織任其僚屬。因其為患甚劇，各國法司皆欲捕之。

:主室：琴酒、伏特加、基爾、基安蒂、科恩、波本、朗姆等。

***少年偵探團**
:日文名曰「」，帝丹小學校1年B班之偵探團體，小島元太自謂為團長，阿笠博士謂為協助，小林澄子自謂為顧問。名自江戶川亂步之小說偵探明智小五郎手下之少年偵探團也。

:室：團長：小岛元太，團員：円谷光彥、吉田步美、灰原哀。下屬：江戶川柯南，協助：阿笠博士，顧問：小林澄子。

***[[聯邦調查局|FBI]]**
:捕黑衣組織者。

***赤井秀一**
:配聲者，池田秀一。又名「諸星大」、「沖矢昴」，號「銀色子彈」。善狙擊，美國FBI搜查官也。母赤井瑪麗，為英國軍情六處探員。其弟羽田秀吉，妹世良真純。
:室：朱蒂·史塔林、詹姆斯·布萊克、安德烈·卡麥爾。

***CIA**
:捕黑衣組織者。

***水無怜奈**
:配聲者，三石琴乃。又名「本堂瑛海」，號「基爾」，為日賣電視台之主播也。其父伊森·本堂，乃美國中央情報局探員。及父歿於黑衣人事件，瑛海遂承其志，故陰潛黑衣人之組織，欲揭其罪。

:室：本堂瑛祐、伊森本堂。

## 器具

***領結型變聲器**
:內含兩旋鈕，一調聲調，一調音量。若調整適當，可出他人聲，常用之於毛利小五郎。

***手錶型麻醉槍**
:既押鈕，針頭飛出，被擊中者定被麻醉，而後針消，如麻醉失敗，可復用，表蓋上有准心，如無特殊狀況，則必中。

***犯人追蹤眼鏡**
:左鏡框有天線，可接信號，搭黏貼式發訊器使用，左鏡片有雷達，可追蹤，右栓套有竊聽器，耳机在左，可竊聽。

***增強踢力球鞋**
:轉輪盤，激足之穴道，可使柯南恢復高中時之蹴力，以聲旁之物擊姦孽。常配合任意射出足球腰帶使用。

## 劇場版
浙江大學

**浙江大學**，簡曰**浙大**，浙江杭州之名大學。校園五，曰紫金港，曰玉泉，曰西溪，曰華家池，曰之江。時任校長乃吳朝暉教授。訓曰「求是創新」。

## 史

光緒二十三年肇建，稱「求是書院」，設文理科。民國十六年，增農、工科而成國立第三中山大學。明年，改號**[[國立浙江大學]]**。

一九三七年抗戰始，舉校西遷貴州。

一九四五年法學、醫學二院立。次年返遷杭州。

一九四九年去「國立」而為**浙江大學**。

一九五二年效蘇聯，整院系。有入他校。餘者四分。四校者，曰浙江大学、杭州大學、浙江農業大學、浙江醫科大學。

一九九八年，四校合，遂復成今日之貌。

## 歷任校長

## 考
溫州市

**溫州**者，處浙江之南享東海之濱，有甌水貫其城而滋生靈，是故簡曰「甌」也。亦稱**甌越**、**鹿城**、**永嘉**、**窮海**，謂鹿城者，蓋東晉郭公璞建城之初會，白鹿銜花，仙臨後兆祥瑞之故也。民言吳語甌江片，多宋時文言，難解甚，異於吳地諸州。改革開放以來，境內大治，今俗多重商賈之業，其居閭右者皆富甲一方。

## 沿革
始皇帝兼併六合，以今溫州地屬閩中郡，漢惠帝三年，乃封東越王搖於是焉。史載以漢順帝永和三年，分章安之東甌鄉置永寧縣，西猶兼處州地，戶不滿萬。縣始於甌江北岸。晉明帝太寧元年，析臨海郡溫嶠嶺南境置永嘉郡，治永寧，轄永寧，安固、橫陽、松陽四縣。興城於甌江之陰。隋文皇開皇九年，稱永嘉縣，隸處州。唐高宗上元二年置州，其地溫熱，"雖隆冬而恆燠"，故名溫州。至元世稱溫州路，明改路為府，是為溫州府，清襲之不更。宣統三年冬十一月，溫州光復。民國元年，置甌海道，治故溫州府學。民國三十七年，置浙江省第五行政督察區。三十八年五月七日，解放軍克溫州。以府城置市，本境置溫州地區。一九八一年，置今溫州市。

## 政區

*市轄區四：鹿城區、龍灣區、甌海區、洞頭區
*縣級市二：瑞安市、樂清市
*縣六：永嘉縣、平陽縣、蒼南縣、文成縣、泰順縣

## 它典
* 溫州市政府 

分類:浙江省區劃